title: Απόφαση 2012/33/ΚΕΠΠΑ του Συμβουλίου, της 23ης Ιανουαρίου 2012 , για τον διορισμό του ειδικού εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή

text:
               24.1.2012

               EL

               Επίσημη Εφημερίδα της Ευρωπαϊκής Ένωσης

               L 19/17

         ΑΠΌΦΑΣΗ 2012/33/ΚΕΠΠΑ ΤΟΥ ΣΥΜΒΟΥΛΊΟΥ
   της 23ης Ιανουαρίου 2012
   για τον διορισμό του ειδικού εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 21 Ιουλίου 2003 το Συμβούλιο υιοθέτησε την κοινή δράση 2003/537/ΚΕΠΠΑ (1) για τον διορισμό του κ. Marc OTTE ως ειδικού εντεταλμένου της Ευρωπαϊκής Ένωσης («EEEE») για την ειρηνευτική διαδικασία στη Μέση Ανατολή.

               (2)

               Ο κ. Andreas REINICKE θα πρέπει να διορισθεί ΕΕΕΕ για την ειρηνευτική διαδικασία στη Μέση Ανατολή από την 1η Φεβρουαρίου 2012 έως τις 30 Ιουνίου 2013.

               (3)

               Ο ΕΕΕΕ θα εκτελέσει την εντολή του στο πλαίσιο μιας κατάστασης η οποία ενδέχεται να επιδεινωθεί και η οποία θα μπορούσε να δυσχεράνει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός εντεταλμένος της Ευρωπαϊκής Ένωσης
   Ο κ. Andreas REINICKE διορίζεται ειδικός εντεταλμένος της Ευρωπαϊκής Ένωσης («ΕΕΕΕ») για την ειρηνευτική διαδικασία στη Μέση Ανατολή («ειρηνευτική διαδικασία») από την 1η Φεβρουαρίου 2012 έως τις 30 Ιουνίου 2013. Η θητεία του ΕΕΕΕ μπορεί να τερματισθεί ενωρίτερα, εάν το αποφασίσει το Συμβούλιο, κατόπιν προτάσεως του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας («ΥΕ»).
   Άρθρο 2
   Στόχοι πολιτικής
   1.   Η εντολή του ΕΕΕΕ βασίζεται στους στόχους πολιτικής της Ένωσης όσον αφορά την ειρηνευτική διαδικασία.
   2.   Οι εν λόγω στόχοι περιλαμβάνουν, μεταξύ άλλων, τα εξής:

               α)

               μία πλήρη ειρήνη που θα πρέπει να επιτευχθεί με βάση τις συναφείς αποφάσεις του Συμβουλίου Ασφαλείας των Ηνωμένων Εθνών («ΗΕ»), τις αρχές της Μαδρίτης, τον οδικό χάρτη, τις συμφωνίες που επιτεύχθηκαν προηγουμένως από τα μέρη και την Αραβική Ειρηνευτική Πρωτοβουλία·

               β)

               λύση δύο κρατών η οποία περιλαμβάνει το Ισραήλ και ένα δημοκρατικό, συνεχόμενο, βιώσιμο, ειρηνικό και κυρίαρχο Παλαιστινιακό κράτος, τα οποία συμβιώνουν εκ παραλλήλου εντός ασφαλών και ανεγνωρισμένων συνόρων και έχουν κανονικές σχέσεις με τους γείτονές τους, σύμφωνα με τις αποφάσεις 242(1967), 338(1973), 1397(2002) και 1402(2002) του Συμβουλίου Ασφαλείας των ΗΕ και τις αρχές της Μαδρίτης·

               γ)

               διευθέτηση των συγκρούσεων Ισραήλ-Συρίας και Ισραήλ-Λιβάνου·

               δ)

               μια λύση για το καθεστώς της Ιερουσαλήμ ως μελλοντικής πρωτεύουσας και των δύο κρατών και μια δίκαιη, βιώσιμη και συμφωνημένη λύση στο πρόβλημα των Παλαιστίνιων προσφύγων·

               ε)

               συνέχιση της ειρηνευτικής διαδικασίας προς ένα τελικό καθεστώς συμφωνίας και τη δημιουργία Παλαιστινιακού κράτους, συμπεριλαμβανομένης της ενίσχυσης του ρόλου της Τετραμερούς της Μέσης Ανατολής («Τετραμερής»), φύλακα του οδικού χάρτη, ιδιαίτερα ενόψει της παρακολούθησης της εκτέλεσης των υποχρεώσεων αμφοτέρων των μερών στο πλαίσιο του οδικού χάρτη και σε συμφωνία με όλες τις διεθνείς προσπάθειες για την επίτευξη συνολικής αραβοϊσραηλινής ειρήνης.

         3.   Οι στόχοι αυτοί βασίζονται στη δέσμευση της Ένωσης για συνεργασία με τα μέρη και με εταίρους της διεθνούς κοινότητας, ειδικότερα στο πλαίσιο της Τετραμερούς, με σκοπό την εξεύρεση κάθε δυνατότητας για επίτευξη ειρήνης και για ένα αξιοπρεπές μέλλον όλων των λαών της περιοχής.
   4.   Ο ΕΕΕΕ υποστηρίζει το έργο του ΥΕ στην περιοχή, μεταξύ άλλων στο πλαίσιο της Τετραμερούς.
   Άρθρο 3
   Εντολή
   Προκειμένου να επιτευχθούν οι στόχοι πολιτικής, η εντολή του ΕΕΕΕ συνίσταται στα εξής:

               α)

               να παρέχει ενεργό και αποτελεσματική συμβολή της Ένωσης σε δράσεις και πρωτοβουλίες προς οριστική διευθέτηση της ισραηλινοπαλαιστινιακής σύγκρουσης καθώς επίσης και της ισραηλινοσυριακής και της ισραηλινολιβανικής σύγκρουσης·

               β)

               να διευκολύνει και να διατηρεί στενές επαφές με όλους τους συμμετέχοντες στην ειρηνευτική διαδικασία, με τις άλλες χώρες της περιοχής, με τα μέλη της Τετραμερούς και άλλες σχετικές χώρες, καθώς και με τα ΗΕ και τους λοιπούς αρμόδιους διεθνείς οργανισμούς, προκειμένου να συνεργάζεται μαζί τους για την ενίσχυση της ειρηνευτικής διαδικασίας·

               γ)

               να εξασφαλίζει τη συνεχή παρουσία της Ένωσης στα αρμόδια διεθνή φόρουμ και να συμβάλλει στη διαχείριση και την πρόληψη κρίσεων·

               δ)

               να παρακολουθεί και να στηρίζει τις ειρηνευτικές διαπραγματεύσεις μεταξύ των μερών και να υποβάλλει προτάσεις της Ένωσης, στο πλαίσιο αυτών των διαπραγματεύσεων·

               ε)

               να συμβάλλει, οσάκις ζητείται, στην εφαρμογή διεθνών συμφωνιών που συνομολογούνται μεταξύ των μερών και να αναλαμβάνει διπλωματική δράση με αυτά, σε περίπτωση μη συμμόρφωσης προς τους όρους των συμφωνιών αυτών·

               στ)

               να δίνει ιδιαίτερη προσοχή σε παράγοντες που έχουν επιπτώσεις στην περιφερειακή διάσταση της ειρηνευτικής διαδικασίας·

               ζ)

               να διαπραγματεύεται εποικοδομητικά με τους υπογράφοντες συμφωνίες στο πλαίσιο της ειρηνευτικής διαδικασίας, ώστε να προωθείται η συμμόρφωση προς τους βασικούς κανόνες της δημοκρατίας, συμπεριλαμβανομένου του σεβασμού των δικαιωμάτων του ανθρώπου και του κράτους δικαίου·

               η)

               να υποβάλλει προτάσεις για την παρέμβαση της Ένωσης στην ειρηνευτική διαδικασία και για τον καλύτερο τρόπο υλοποίησης των πρωτοβουλιών της Ένωσης και των προσπαθειών που καταβάλλει η Ένωση σε σχέση με την ειρηνευτική διαδικασία, όπως η συμβολή της Ένωσης στις παλαιστινιακές μεταρρυθμίσεις, και ένταξης σ’ αυτές των πολιτικών πτυχών σχετικών αναπτυξιακών σχεδίων της Ένωσης·

               θ)

               να παρακολουθεί τις ενέργειες εκάστης πλευράς για την εφαρμογή του οδικού χάρτη και για θέματα που ενδέχεται να επηρεάσουν αρνητικά την έκβαση των διαπραγματεύσεων για το μόνιμο καθεστώς ώστε να παρέχει στην Τετραμερή τη δυνατότητα να εκτιμά καλύτερα τη συμμόρφωση των μερών·

               ι)

               ως απεσταλμένος στην Τετραμερή, να υποβάλλει αναφορές για την πρόοδο και τις εξελίξεις των διαπραγματεύσεων και να συμβάλλει στην προπαρασκευή των συναντήσεων των απεσταλμένων της Τετραμερούς βάσει των ενωσιακών θέσεων και μέσω συντονισμού με τα άλλα μέλη της Τετραμερούς·

               ια)

               να συμβάλλει στην υλοποίηση της πολιτικής της Ένωσης για τα ανθρώπινα δικαιώματα, συμπεριλαμβανομένων των κατευθυντήριων γραμμών της Ένωσης για τα ανθρώπινα δικαιώματα, ιδίως όσον αφορά τα παιδιά και ένοπλες συγκρούσεις, καθώς και για τη βία κατά γυναικών και κοριτσιών και την καταπολέμηση κάθε μορφής διακρίσεων εναντίον τους, και την πολιτική της Ένωσης όσον αφορά την απόφαση του Συμβουλίου Ασφαλείας των ΗΕ 1325 (2000) για τις γυναίκες, την ειρήνη και την ασφάλεια, μεταξύ άλλων παρακολουθώντας και υποβάλλοντας εκθέσεις για τις εξελίξεις σε αυτόν τον τομέα και διατυπώνοντας σχετικές συστάσεις·

               ιβ)

               να συμβάλλει στην καλύτερη κατανόηση του ρόλου της Ένωσης από τους φορείς διαμόρφωσης της κοινής γνώμης στην περιοχή.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής και ενεργεί υπό την εξουσία του ΥΕ. Για να εκτελέσει την εντολή του και τις ειδικές του ευθύνες επιτόπου, ο ΕΕΕΕ είναι πλήρως αφιερωμένος στην αποστολή του.
   2.   Η Επιτροπή Πολιτικής και Ασφάλειας («ΕΠΑ») διατηρεί προνομιούχο δεσμό με τον ΕΕΕΕ και είναι το πρωταρχικό σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική κατεύθυνση στο πλαίσιο της εντολής του, με την επιφύλαξη των εξουσιών του ΥΕ.
   3.   Ο ΕΕΕΕ εργάζεται σε στενό συντονισμό με την Ευρωπαϊκή Υπηρεσία Εξωτερικής Δράσης («ΕΥΕΔ»).
   4.   Ιδίως κατά τη διάρκεια των αποστολών του, ο ΕΕΕΕ συνεργάζεται στενά με το Γραφείο της Αντιπροσωπείας της ΕΕ στην Ιερουσαλήμ, την αντιπροσωπεία της Ένωσης στο Τελ Αβίβ και τις άλλες συναφείς αντιπροσωπείες της Ένωσης στην περιοχή.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ κατά την περίοδο από την 1η Φεβρουαρίου 2012 έως τις 30 Ιουνίου 2013 ανέρχεται σε 1 300 000,00 EUR.
   2.   Οι δαπάνες που χρηματοδοτούνται από το ποσό που ορίζεται στην παράγραφο 1 είναι επιλέξιμες από την 1η Φεβρουαρίου 2012. Η διαχείριση των δαπανών γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ένωσης.
   3.   Η διαχείριση των δαπανών υπόκειται σε σύμβαση μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Εντός των ορίων της εντολής του και των αντίστοιχων διαθέσιμων οικονομικών μέσων, ο ΕΕΕΕ είναι υπεύθυνος για τη σύσταση της ομάδας του. Η ομάδα διαθέτει την εμπειρογνωμοσύνη σε ειδικά ζητήματα πολιτικής, όπως απαιτούνται από την εντολή. Ο ΕΕΕΕ ενημερώνει αμέσως και τακτικά το Συμβούλιο και την Επιτροπή για τη σύνθεση της ομάδας του.
   2.   Τα κράτη μέλη, τα θεσμικά όργανα της Ένωσης και η ΕΥΕΔ δύνανται να προτείνουν την απόσπαση προσωπικού στην υπηρεσία του ΕΕΕΕ. Οι αποδοχές του εν λόγω αποσπασμένου προσωπικού καλύπτονται από το ενδιαφερόμενο κράτος μέλος, το θεσμικό όργανο της Ένωσης ή την ΕΥΕΔ, αντίστοιχα. Οι ειδικοί που αποσπώνται από κράτη μέλη στα θεσμικά όργανα της Ένωσης ή στην ΕΥΕΔ μπορούν επίσης να τοποθετηθούν στην υπηρεσία του ΕΕΕΕ. Το συμβασιούχο διεθνές προσωπικό πρέπει να έχει την ιθαγένεια κράτους μέλους.
   3.   Όλο το αποσπασμένο προσωπικό τελεί υπό τη διοικητική εξουσία του αποστέλλοντος κράτους μέλους, του θεσμικού οργάνου της Ένωσης ή της ΕΥΕΔ και ασκεί τα καθήκοντά του και ενεργεί προς το συμφέρον της εντολής του ΕΕΕΕ.
   Άρθρο 7
   Προνόμια και ασυλίες του ΕΕΕΕ και του προσωπικού του
   Τα προνόμια, οι ασυλίες και οι λοιπές εγγυήσεις που απαιτούνται για την εκτέλεση και την ομαλή διεξαγωγή της αποστολής του ΕΕΕΕ και των μελών του προσωπικού του συμφωνούνται, ενδεχομένως, με το μέρος ή τα μέρη υποδοχής. Τα κράτη μέλη και η Επιτροπή παρέχουν κάθε απαιτούμενη υποστήριξη για τον σκοπό αυτόν.
   Άρθρο 8
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και τα μέλη της ομάδας του τηρούν τις αρχές και τις ελάχιστες προδιαγραφές ασφαλείας που ορίζονται στην απόφαση 2011/292/ΕΕ του Συμβουλίου, της 31ης Μαρτίου 2011, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (2).
   Άρθρο 9
   Πρόσβαση στις πληροφορίες και στην υλικοτεχνική στήριξη
   1.   Τα κράτη μέλη, η Επιτροπή και η Γενική Γραμματεία του Συμβουλίου εξασφαλίζουν την πρόσβαση του ΕΕΕΕ σε κάθε σχετική πληροφορία.
   2.   Η αντιπροσωπεία της Ένωσης και/ή τα κράτη μέλη μεριμνούν, κατά περίπτωση, για την εξασφάλιση υλικοτεχνικής υποστήριξης στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης για την ασφάλεια του προσωπικού που εκτελεί επιχειρησιακά καθήκοντα εκτός της Ένωσης δυνάμει του τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σύμφωνα με την εντολή του και ανάλογα με την κατάσταση της ασφάλειας στη γεωγραφική περιοχή ευθύνης του, για την ασφάλεια όλου του προσωπικού που τελεί υπό την άμεση εξουσία του, κυρίως δε:

               α)

               καταρτίζει σχέδιο ασφαλείας για τη συγκεκριμένη αποστολή βάσει καθοδήγησης από την ΕΥΕΔ, το οποίο περιλαμβάνει ειδικά μέτρα ασφαλείας της αποστολής από υλική, οργανωτική και διαδικαστική άποψη, διέπει τη διαχείριση της ασφάλειας κινήσεων του προσωπικού προς τον τόπο αποστολής και εντός αυτού και τη διαχείριση συμβάντων που αφορούν την ασφάλεια, και περιλαμβάνει σχέδιο έκτακτης ανάγκης και εκκένωσης της αποστολής·

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στον τόπο της αποστολής·

               γ)

               μεριμνά ώστε όλα τα μέλη της ομάδας του που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, να λαμβάνουν την κατάλληλη κατάρτιση όσον αφορά την ασφάλεια προτού ή μόλις φθάσουν στον τόπο αποστολής τους, με βάση τις διαβαθμίσεις κινδύνου που ορίζονται για τον τόπο αποστολής από την ΕΥΕΔ·

               δ)

               μεριμνά για την εφαρμογή όλων των εγκεκριμένων συστάσεων που διατυπώνονται στο πλαίσιο των τακτικών αξιολογήσεων ασφαλείας και υποβάλλει γραπτές εκθέσεις για την εφαρμογή τους και για άλλα ζητήματα ασφαλείας, στο πλαίσιο των ενδιάμεσων εκθέσεων και των εκθέσεων σχετικά με την εκτέλεση της εντολής, στον ΥΕ, στο Συμβούλιο και στην Επιτροπή.

         Άρθρο 11
   Υποβολή εκθέσεων
   Ο ΕΕΕΕ υποβάλλει τακτικά προφορικές και γραπτές εκθέσεις στον ΥΕ και την ΕΠΑ. Ο ΕΕΕΕ υποβάλλει επίσης έκθεση, ανάλογα με τις ανάγκες, στις συνιστώσες εργασίας του Συμβουλίου. Οι τακτικές γραπτές εκθέσεις διαβιβάζονται μέσω του δικτύου COREU. Ο ΕΕΕΕ μπορεί, έπειτα από σύσταση του ΥΕ ή της ΕΠΑ, να υποβάλει έκθεση στο Συμβούλιο Εξωτερικών Υποθέσεων.
   Άρθρο 12
   Συντονισμός
   1.   Ο ΕΕΕΕ προωθεί τον γενικό πολιτικό συντονισμό της Ένωσης. Μεριμνά ώστε να εξασφαλίζεται ότι όλα τα επιτόπου μέσα της Ένωσης χρησιμοποιούνται με συνοχή προς επίτευξη των στόχων της ενωσιακής πολιτικής. Οι δραστηριότητες του ΕΕΕΕ συντονίζονται με τις δράσεις της Επιτροπής καθώς και με τις δράσεις άλλων ΕΕΕΕ που δραστηριοποιούνται στην περιοχή, συμπεριλαμβανομένου του ΕΕΕΕ για την περιοχή της Νότιας Μεσογείου, οσάκις ενδείκνυται. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπείες της Ένωσης.
   2.   Επιτόπου, διατηρείται στενή επαφή με τους αρχηγούς αντιπροσωπειών της Ένωσης και τους αρχηγούς αποστολών των κρατών μελών, οι οποίοι καταβάλλουν κάθε δυνατή προσπάθεια προς επικουρία του ΕΕΕΕ στην εκπλήρωση της εντολής. Ο ΕΕΕΕ, σε στενό συντονισμό με τον αρχηγό της αντιπροσωπείας της Ένωσης στο Τελ Αβίβ, παρέχει στους επικεφαλής της αστυνομικής αποστολής της ΕΕ στα Παλαιστινιακά εδάφη (EUPOL COPPS) και της αποστολής της ΕΕ για την ασφάλεια των συνόρων (EU BAM Rafah) επιτόπια πολιτική καθοδήγηση. Ο ΕΕΕΕ και ο μη στρατιωτικός διοικητής επιχείρησης πραγματοποιούν διαβουλεύσεις μεταξύ τους, εφόσον απαιτείται. Ο ΕΕΕΕ έρχεται επίσης σε επαφή επιτόπου με άλλους διεθνείς και περιφερειακούς παράγοντες.
   Άρθρο 13
   Επανεξέταση
   Η εφαρμογή της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική επανεξέταση. Ο ΕΕΕΕ υποβάλλει στον ΥΕ, στο Συμβούλιο και στην Επιτροπή έκθεση προόδου πριν από το τέλος Νοεμβρίου 2012 και συγκεφαλαιωτική έκθεση για την εκτέλεση της εντολής κατά τη λήξη της εντολής.
   Άρθρο 14
   Έναρξη ισχύος
   Η παρούσα απόφαση αρχίζει να ισχύει από την ημέρα της έκδοσής της.

      Βρυξέλλες, 23 Ιανουαρίου 2012.

            Για το Συμβούλιο

            Η Πρόεδρος

         C. ASHTON

      (1)  ΕΕ L 184 της 23.7.2003, σ. 45.

      (2)  ΕΕ L 141 της 27.5.2011, σ. 17.


title: Απόφαση (ΕΕ) 2016/1817 του Συμβουλίου, της 7ης Οκτωβρίου 2016, για τον διορισμό ενός αναπληρωματικού μέλους, έπειτα από πρόταση του Βασιλείου της Ισπανίας, στην Επιτροπή των Περιφερειών

text:
               14.10.2016

               EL

               Επίσημη Εφημερίδα της Ευρωπαϊκής Ένωσης

               L 278/45

         ΑΠΌΦΑΣΗ (ΕΕ) 2016/1817 ΤΟΥ ΣΥΜΒΟΥΛΊΟΥ
   της 7ης Οκτωβρίου 2016
   για τον διορισμό ενός αναπληρωματικού μέλους, έπειτα από πρόταση του Βασιλείου της Ισπανίας, στην Επιτροπή των Περιφερειών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της ισπανικής κυβέρνησης,
   Εκτιμώντας τα ακόλουθα:

               (1)

               Στις 26 Ιανουαρίου 2015, στις 5 Φεβρουαρίου 2015 και στις 23 Ιουνίου 2015 το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020. Στις 5 Οκτωβρίου 2015, με την απόφαση (ΕΕ) 2015/1792 του Συμβουλίου (4), η κ. María Victoria PALAU TÁRREGA αντικαταστάθηκε από την κ. Elena CEBRIÁN CALVO ως αναπληρωματικό μέλος.

               (2)

               Μία θέση αναπληρωματικού μέλους της Επιτροπής των Περιφερειών έμεινε κενή λόγω της λήξης της θητείας της κ. Elena CEBRIÁN CALVO,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται ως αναπληρωματικό μέλος στην Επιτροπή των Περιφερειών, για το εναπομένον διάστημα της τρέχουσας θητείας, ήτοι έως τις 25 Ιανουαρίου 2020:

               —

               ο κ. D. Joan CALABUIG RULL, Delegado para la Unión Europea y Relaciones Externas de la Generalidad Valenciana.

         Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 7 Οκτωβρίου 2016.

            Για το Συμβούλιο

            Ο Πρόεδρος

         M. LAJČÁK

      (1)  Απόφαση (ΕΕ) 2015/116 του Συμβουλίου, της 26ης Ιανουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020 (ΕΕ L 20 της 27.1.2015, σ. 42).

      (2)  Απόφαση (ΕΕ) 2015/190 του Συμβουλίου, της 5ης Φεβρουαρίου 2015, για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από την 26η Ιανουαρίου 2015 έως την 25η Ιανουαρίου 2020 (ΕΕ L 31 της 7.2.2015, σ. 25).

      (3)  Απόφαση (ΕΕ) 2015/994 του Συμβουλίου, της 23ης Ιουνίου 2015, για τον διορισμό μελών και αναπληρωτών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020 (ΕΕ L 159 της 25.6.2015, σ. 70).

      (4)  Απόφαση (ΕΕ) 2015/1792 του Συμβουλίου, της 5ης Οκτωβρίου 2015, για τον διορισμό στην Επιτροπή των Περιφερειών πέντε τακτικών μελών και πέντε αναπληρωματικών μελών από την Ισπανία (ΕΕ L 260 της 7.10.2015, σ. 28).


Avis juridique important

|

31971D0238

71/238/ΕΟΚ: Απόφαση του Συμβουλίου της 14ης Ιουνίου 1971 περί εφαρμογής του άρθρου 51 της συνθήκης στα γαλλικά υπερπόντια διαμερίσματα

Επίσημη Εφημερίδα αριθ. L 149 της 05/07/1971 σ. 0001 - 0001 Δανική ειδική έκδοση: Σειρά II τόμος I(2) σ. 0123  Αγγλική ειδική έκδοση: Σειρά II τόμος I(2) σ. 0197  Ελληνική ειδική έκδοση: Κεφάλαιο 05 τόμος 1 σ. 0072  Ισπανική ειδική έκδοση: Κεφάλαιο 05 τόμος 1 σ. 0147  Πορτογαλική ειδική έκδοση : Κεφάλαιο 05 τόμος 1 σ. 0147

ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Ιουνίου 1971 περί εφαρμογής του άρθρου 51 της συνθήκης στα γαλλικά υπερπόντια διαμερίσματαΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 227, παράγραφος 2, την πρόταση της Επιτροπής (1), τη γνώμη της Συνελεύσεως (2), τη γνώμη της Οικονομικής και Κοινωνικής Επιτροπής,  Εκτιμώντας:  ότι βάσει του άρθρου 227, παράγραφος 2, εδάφιο δεύτερο, το Συμβούλιο είναι αρμόδιο να καθορίσει τους όρους εφαρμογής στα γαλλικά υπερπόντια διαμερίσματα, των διατάξεων της συνθήκης, που δεν απαριθμούνται στην παράγραφο 2, εδάφιο πρώτο, του άρθρου αυτού  και ιδίως των διατάξεων του άρθρου 51 της συνθήκης- ότι, σύμφωνα με το άρθρο 1 και το παράρτημα Α του κανονισμού αριθ. 3, περί της κοινωνικής ασφαλίσεως των διακινουμένων εργαζομένων (3), ο κανονισμός αυτός εφηρμόζετο στα γαλλικά υπερπόντια διαμερίσματα και στην Αλγερία- ότι, εν τούτοις, η μνεία της  Αλγερίας στο παράρτημα Α του κανονισμού αυτού καταργήθηκε από τον κανονισμό αριθ. 109/65/ΕΟΚ της 30ής Ιουνίου 1965 (4)- ότι, με απόφαση του Συμβουλίου της 15ης Οκτωβρίου 1968 (5), τα άρθρα 48 και 49 της συνθήκης, καθώς και οι διατάξεις, που θεσπίσθησαν κατ' εφαρμογή των άρθρων αυτών, εφαρμόζονται στα γαλλικά υπερπόντια διαμερίσματα- ότι πρέπει να εφαρμοσθεί επίσης στα διαμερίσματα αυτά το άρθρο 51 της συνθήκης,  ΑΠΟΦΑΣΙΖΕΙ:   Άρθρο 1  Το άρθρο 51 της συνθήκης περί ιδρύσεως της Ευρωπαϊκής Οικονομικής Κοινότητος, καθώς και οι διατάξεις, που εθεσπίσθησαν κατ' εφαρμογή του άρθρου αυτού, εφαρμόζονται στα γαλλικά υπερπόντια διαμερίσματα.   Άρθρο 2  Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων, τμήμα "I Νομοθεσία". Αρχίζει να ισχύει την πρώτη ημέρα του εβδόμου μηνός από της δημοσιεύσεως του εκτελεστικού κανονισμού, που προβλέπεται στο άρθρο 97 του  κανονισμού,που προβλέπεται στο άρθρο 97 του κανονισμού, (ΕΟΚ) αριθ. 1408/71 του Συμβουλίου, της 14ης Ιουνίου 1971, "περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητος" (6).   Έγινε στο Λουξεμβούργο, στις 14 Ιουνίου 1971.  Για το Συμβούλιο Ο Πρόεδρος M. COINTAT  (1) ΕΕ αριθ. 194 της 28.10.1966, σ. 3359/66, όπως διορθώθηκε στην ΕΕ αριθ. 85 της 3.3.1967.  (2) ΕΕ αριθ. Α 10 της 14.2.1968, σ. 42.  (3) ΕΕ αριθ. 30 της 16.12.1958, σ. 561/58 ως 596/58.  (4) ΕΕ αριθ. 125 της 9.7.1965, σ. 2124/65 ως 2130/65.  (5) ΕΕ αριθ. Ν 257 της 19.10.1968, σ. 1.  (6) ΕΕ αριθ. Ν 149 της 5.7.1971, σ. 2.


               9.3.2016

               EL

               Επίσημη Εφημερίδα της Ευρωπαϊκής Ένωσης

               C 93/364

         P7_TA(2013)0349
   Διορισμός του Luigi Berlinguer στην επιτροπή που συνίσταται βάσει του άρθρου 255 ΣΛΕΕ
   Απόφαση του Ευρωπαϊκού Κοινοβουλίου της 10ης Σεπτεμβρίου 2013 σχετικά με την πρόταση διορισμού του Luigi Berlinguer στην επιτροπή, σύμφωνα με το άρθρο 255 της Συνθήκης για τη λειτουργία της Ευρωπαϊκής Ένωσης (2013/2161(INS))
   (2016/C 093/38)

      Το Ευρωπαϊκό Κοινοβούλιο,

               —

               έχοντας υπόψη το άρθρο 255 δεύτερο εδάφιο της Συνθήκης για τη λειτουργία της Ευρωπαϊκής Ένωσης (ΣΛΕΕ),

               —

               έχοντας υπόψη το άρθρο 107α του Κανονισμού του,

               Α.

               λαμβάνοντας υπόψη ότι ο Luigi Berlinguer πληροί τις προϋποθέσεις που καθορίζονται στο άρθρο 255 δεύτερο εδάφιο της ΣΛΕΕ·

               1.

               προτείνει το διορισμό του Luigi Berlinguer στην επιτροπή·

               2.

               αναθέτει στον Πρόεδρό του να διαβιβάσει την παρούσα απόφαση στον Πρόεδρο του Δικαστηρίου.


Avis juridique important

|

32003D0360

2003/360/ΕΚ: Απόφαση του Συμβουλίου, της 17ης Μαρτίου 2003, για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ για την τροποποίηση του μνημονίου συμφωνίας μεταξύ της Ευρωπαϊκής Κοινότητας και της Κυβέρνησης του Βιετνάμ σχετικά με την πρόληψη της απάτης στο εμπόριο υποδημάτων εμπόριο υποδημάτων

Επίσημη Εφημερίδα αριθ. L 124 της 20/05/2003 σ. 0033 - 0033

Απόφαση του Συμβουλίουτης 17ης Μαρτίου 2003για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ για την τροποποίηση του μνημονίου συμφωνίας μεταξύ της Ευρωπαϊκής Κοινότητας και της Κυβέρνησης του Βιετνάμ σχετικά με την πρόληψη της απάτης στο εμπόριο υποδημάτων(2003/360/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Εχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτη πρόταση,την πρόταση της Επιτροπής,Eκτιμώντας τα ακόλουθα:(1) Η Επιτροπή διαπραγματεύθηκε με τη Σοσιαλιστική Δημοκρατία του Βιετνάμ, εξ ονόματος της Κοινότητας, διμερή συμφωνία, υπό μορφή ανταλλαγής επιστολών, για την τροποποίηση του μνημονίου συμφωνίας μεταξύ της Ευρωπαϊκής Κοινότητας και της κυβέρνησης του Βιετνάμ σχετικά με την πρόληψη της απάτης στο εμπόριο υποδημάτων(1), το οποίο μονογραφήθηκε στις 4 Αυγούστου 1999 και τέθηκε προσωρινά σε ισχύ την 1η Ιανουαρίου 2000.(2) Η συμφωνία υπό μορφή ανταλλαγής επιστολών θα πρέπει να εγκριθεί εξ ονόματος της Κοινότητας,ΑΠΟΦΑΣΙΖΕΙ:Άρθρο μόνοΕγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ για την τροποποίηση του μνημονίου συμφωνίας σχετικά με την πρόληψη της απάτης στο εμπόριο υποδημάτων μεταξύ της Ευρωπαϊκής Κοινότητας και της κυβέρνησης του Βιετνάμ.Το κείμενο της συμφωνίας επισυνάπτεται στην παρούσα απόφαση.Βρυξέλλες, 17 Μαρτίου 2003.Για το ΣυμβούλιοΟ ΠρόεδροςΓ. Δρυς(1) ΕΕ L 1 της 4.1.2000, σ. 13.


title: 2011/565/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με το κλείσιμο των λογαριασμών του όγδοου, του ένατου και του δέκατου Ευρωπαϊκού Ταμείου Ανάπτυξης για το οικονομικό έτος 2009

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/123

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με το κλείσιμο των λογαριασμών του όγδοου, του ένατου και του δέκατου Ευρωπαϊκού Ταμείου Ανάπτυξης για το οικονομικό έτος 2009
   (2011/565/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη την έκθεση της Επιτροπής για τη συνέχεια που δόθηκε στην απόφαση απαλλαγής για το οικονομικό έτος 2008 [COM(2010) 650] και τα έγγραφα εργασίας των υπηρεσιών της Επιτροπής που συνοδεύουν την εν λόγω έκθεση [SEC(2010) 1437 και SEC(2010) 1438],

               —

               έχοντας υπόψη τους ισολογισμούς και τους λογαριασμούς εσόδων και δαπανών του όγδοου, του ένατου και του δέκατου Ευρωπαϊκού Ταμείου Ανάπτυξης για το οικονομικό έτος 2009 [COM(2010) 402 — C7-0220/2010],

               —

               έχοντας υπόψη την ετήσια έκθεση της Επιτροπής της 29ης Απριλίου 2010 για τη δημοσιονομική διαχείριση του όγδοου, του ένατου και του δέκατου Ευρωπαϊκού Ταμείου Ανάπτυξης το 2009,

               —

               έχοντας υπόψη τις χρηματοδοτικές πληροφορίες σχετικά με τα ευρωπαϊκά ταμεία ανάπτυξης [COM(2010) 319],

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με τις δραστηριότητες που χρηματοδοτήθηκαν από το όγδοο, το ένατο και το δέκατο Ευρωπαϊκό Ταμείο Ανάπτυξης (ΕΤΑ) κατά το οικονομικό έτος 2009, μαζί με τις απαντήσεις της Επιτροπής (1),

               —

               έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 287 της συνθήκης για τη λειτουργία της Ευρωπαϊκής Ένωσης (ΣΛΕΕ) (2),

               —

               έχοντας υπόψη την ειδική έκθεση του Ελεγκτικού Συνεδρίου αριθ. 10/2008 με τίτλο «Αναπτυξιακή βοήθεια της ΕΚ για τις υπηρεσίες υγείας της Υποσαχάριας Αφρικής»,

               —

               έχοντας υπόψη την ειδική έκθεση αριθ. 18/2009 του Ελεγκτικού Συνεδρίου σχετικά με την αποτελεσματικότητα της στήριξης του ΕΤΑ για την περιφερειακή οικονομική ολοκλήρωση στην Ανατολική και τη Δυτική Αφρική,

               —

               έχοντας υπόψη τις συστάσεις του Συμβουλίου της 15ης Φεβρουαρίου 2011 για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης για το οικονομικό έτος 2009 (05469/2011 — C7-0050/2011, 05472/2011 — C7-0049/2011, 05473/2011 — C7-0048/2011),

               —

               έχοντας υπόψη τη συμφωνία εταιρικής σχέσης μεταξύ των μελών της Ομάδας Κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των μελών της, αφετέρου, που υπογράφηκε στην Κοτονού στις 23 Ιουνίου 2000 (3), και τροποποιήθηκε στο Λουξεμβούργο στις 25 Ιουνίου 2005 (4),

               —

               έχοντας υπόψη την απόφαση 2001/822/ΕΚ του Συμβουλίου, της 27ης Νοεμβρίου 2001, για τη σύνδεση των υπερπόντιων χωρών και εδαφών με την Ευρωπαϊκή Κοινότητα («Overseas association») (5), που τροποποιήθηκε με την απόφαση 2007/249/ΕΚ του Συμβουλίου (6),

               —

               έχοντας υπόψη το άρθρο 33 της εσωτερικής συμφωνίας, της 20ής Δεκεμβρίου 1995, μεταξύ των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου, για τη χρηματοδότηση και τη διαχείριση των ενισχύσεων της Κοινότητας στο πλαίσιο του δεύτερου χρηματοδοτικού πρωτοκόλλου της τέταρτης σύμβασης ΑΚΕ-ΕΚ (7),

               —

               έχοντας υπόψη το άρθρο 32 της εσωτερικής συμφωνίας της 18ης Σεπτεμβρίου 2000 μεταξύ των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου, σχετικά με τη χρηματοδότηση και τη διαχείριση των ενισχύσεων της Κοινότητας στο πλαίσιο του χρηματοδοτικού πρωτοκόλλου της συμφωνίας εταιρικής σχέσης μεταξύ των κρατών της Αφρικής, της Καραϊβικής και του Ειρηνικού, και της Ευρωπαϊκής Κοινότητας και των κρατών μελών της, η οποία υπογράφηκε στο Κοτονού, Μπενίν, στις 23 Ιουνίου 2000, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της συνθήκης ΕΚ (8),

               —

               έχοντας υπόψη το ψήφισμά του, της 5ης Μαΐου 2010 (9), που συνοδεύει τις αποφάσεις του σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2008, τμήμα III — Επιτροπή και εκτελεστικοί οργανισμοί, ιδίως τις παραγράφους 268 και 274,

               —

               έχοντας υπόψη το άρθρο 276 της συνθήκης ΕΚ και το άρθρο 319 της ΣΛΕΕ,

               —

               έχοντας υπόψη το άρθρο 74 του δημοσιονομικού κανονισμού της 16ης Ιουνίου 1998, που εφαρμόζεται στην αναπτυξιακή χρηματοδοτική συνεργασία στο πλαίσιο της τέταρτης σύμβασης ΑΚΕ-ΕΚ (10),

               —

               έχοντας υπόψη το άρθρο 119 του δημοσιονομικού κανονισμού της 27ης Μαρτίου 2003, που εφαρμόζεται στο ένατο Ευρωπαϊκό Ταμείο Ανάπτυξης (11),

               —

               έχοντας υπόψη το άρθρο 142 του κανονισμού (ΕΚ) αριθ. 215/2008 του Συμβουλίου, της 18ης Φεβρουαρίου 2008, για τον δημοσιονομικό κανονισμό που εφαρμόζεται στο δέκατο Ευρωπαϊκό Ταμείο Ανάπτυξης (12),

               —

               έχοντας υπόψη το άρθρο 76, το άρθρο 77 τρίτη παράγραφος, και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπή Ανάπτυξης (A7-0140/2011),

               1.

               επισημαίνει ότι οι οριστικοί ετήσιοι λογαριασμοί του όγδοου, του ένατου και του δέκατου Ευρωπαϊκού Ταμείου Ανάπτυξης παρουσιάζονται στον πίνακα 2 της ετήσιας έκθεσης του Ελεγκτικού Συνεδρίου·

               2.

               εγκρίνει το κλείσιμο των λογαριασμών του όγδοου, του ένατου και του δέκατου Ευρωπαϊκού Ταμείου Ανάπτυξης για το οικονομικό έτος 2009·

               3.

               αναθέτει στον πρόεδρό του να διαβιβάσει την παρούσα απόφαση στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο και στην Ευρωπαϊκή Τράπεζα Επενδύσεων, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 303 της 9.11.2010, σ. 243.

      (2)  ΕΕ C 303 της 9.11.2010, σ. 253.

      (3)  ΕΕ L 317 της 15.12.2000, σ. 3.

      (4)  ΕΕ L 287 της 28.10.2005, σ. 4.

      (5)  ΕΕ L 314 της 30.11.2001, σ. 1 και ΕΕ L 324 της 7.12.2001, σ. 1.

      (6)  ΕΕ L 109 της 26.4.2007, σ. 33.

      (7)  ΕΕ L 156 της 29.5.1998, σ. 108.

      (8)  ΕΕ L 317 της 15.12.2000, σ. 355.

      (9)  ΕΕ L 252 της 25.9.2010, σ. 39.

      (10)  ΕΕ L 191 της 7.7.1998, σ. 53.

      (11)  ΕΕ L 83 της 1.4.2003, σ. 1.

      (12)  ΕΕ L 78 της 19.3.2008, σ. 1.


title: Απόφαση (ΚΕΠΠΑ) 2016/50 του Συμβουλίου, της 18ης Ιανουαρίου 2016, για την τροποποίηση της απόφασης 2014/219/ΚΕΠΠΑ σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali)

text:
               19.1.2016

               EL

               Επίσημη Εφημερίδα της Ευρωπαϊκής Ένωσης

               L 12/48

         ΑΠΌΦΑΣΗ (ΚΕΠΠΑ) 2016/50 ΤΟΥ ΣΥΜΒΟΥΛΊΟΥ
   της 18ης Ιανουαρίου 2016
   για την τροποποίηση της απόφασης 2014/219/ΚΕΠΠΑ σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 15 Απριλίου 2014 το Συμβούλιο εξέδωσε την απόφαση 2014/219/ΚΕΠΠΑ (1) σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali), η οποία ισχύει για 24 μήνες από την έναρξη της EUCAP Sahel Mali.

               (2)

               Στις 19 Ιανουαρίου 2015 το Συμβούλιο εξέδωσε την απόφαση (ΚΕΠΠΑ) 2015/76 (2) για την τροποποίηση της απόφασης 2014/219/ΚΕΠΠΑ, που προέβλεπε την έναρξη της EUCAP Sahel Mali στις 15 Ιανουαρίου 2015 και της διέθετε ποσό δημοσιονομικής αναφοράς για την περίοδο μέχρι τις 14 Ιανουαρίου 2016.

               (3)

               Η απόφαση 2014/219/ΚΕΠΠΑ θα πρέπει να τροποποιηθεί ώστε να προβλεφθεί ποσό δημοσιονομικής αναφοράς για την περίοδο από τις 15 Ιανουαρίου 2016 έως τις 14 Ιανουαρίου 2017,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2014/219/ΚΕΠΠΑ τροποποιείται ως εξής:

               1)

               στο άρθρο 14 παράγραφος 1, προστίθεται το ακόλουθο εδάφιο:
               «Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUCAP Sahel Mali μεταξύ της 15ης Ιανουαρίου 2016 και της 14ης Ιανουαρίου 2017 ανέρχεται σε 14 850 000 EUR.»·

               2)

               στο άρθρο 14, η παράγραφος 2 αντικαθίσταται από το ακόλουθο κείμενο:
               «2.   Η διαχείριση όλων των δαπανών γίνεται σύμφωνα με τις διαδικασίες και τους κανόνες που εφαρμόζονται για τον γενικό προϋπολογισμό της Ένωσης. Η συμμετοχή φυσικών και νομικών προσώπων στην ανάθεση συμβάσεων προμηθειών από την EUCAP Sahel Mali είναι ανοικτή σε όλους χωρίς περιορισμούς. Δεν εφαρμόζονται εξάλλου κανόνες καταγωγής για τα προϊόντα που αγοράζει η EUCAP Sahel Mali. Υπό την επιφύλαξη της έγκρισης της Επιτροπής, η EUCAP Sahel Mali μπορεί να συνάπτει τεχνικούς διακανονισμούς με τα κράτη μέλη, το κράτος υποδοχής, τα συμμετέχοντα τρίτα κράτη και άλλους διεθνείς φορείς όσον αφορά την παροχή εξοπλισμού, υπηρεσιών και εγκαταστάσεων στην EUCAP Sahel Mali.».

         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   Εφαρμόζεται από τη 15η Ιανουαρίου 2016.

      Βρυξέλλες, 18 Ιανουαρίου 2016.

            Για το Συμβούλιο

            Η Πρόεδρος

         F. MOGHERINI

      (1)  Απόφαση 2014/219/ΚΕΠΠΑ του Συμβουλίου, της 15ης Απριλίου 2014, σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (ΕΕ L 113 της 16.4.2014, σ. 21).

      (2)  Απόφαση (ΚΕΠΠΑ) 2015/76 του Συμβουλίου, της 19ης Ιανουαρίου 2015, για την έναρξη της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) και την τροποποίηση της απόφασης 2014/219/ΚΕΠΠΑ (ΕΕ L 13 της 20.1.2015, σ. 5).


Διοικητική επιτροπή των Ευρωπαϊκών Κοινοτήτων για την κοινωνική ασφάλιση των διακινούμενων εργαζόμενων: Απόφαση αριθ. 106 της 8ης Ιουλίου 1976, περί τροποποίησης της απόφασης 86 της 24ης Σεπτεμβρίου 1973, σχετικά με τους όρους λειτουργίας και την σύσταση της επιτροπής λογαριασμών της διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζόμενων


title: 2009/833/ΕΚ: Απόφαση της Επιτροπής, της 10ης Νοεμβρίου 2009 , για την αναπροσαρμογή των διορθωτικών συντελεστών που εφαρμόζονται από την 1η Αυγούστου 2008 , την 1η Σεπτεμβρίου 2008 , την 1η Οκτωβρίου 2008 , την 1η Νοεμβρίου 2008 , την 1η Δεκεμβρίου 2008 και την 1η Ιανουαρίου 2009 στις αποδοχές των υπαλλήλων, των έκτακτων υπαλλήλων και των συμβασιούχων υπαλλήλων των Ευρωπαϊκών Κοινοτήτων που υπηρετούν σε τρίτες χώρες

text:
               13.11.2009

               EL

               Επίσημη Εφημερίδα της Ευρωπαϊκής Ένωσης

               L 297/14

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 10ης Νοεμβρίου 2009
   για την αναπροσαρμογή των διορθωτικών συντελεστών που εφαρμόζονται από την 1η Αυγούστου 2008, την 1η Σεπτεμβρίου 2008, την 1η Οκτωβρίου 2008, την 1η Νοεμβρίου 2008, την 1η Δεκεμβρίου 2008 και την 1η Ιανουαρίου 2009 στις αποδοχές των υπαλλήλων, των έκτακτων υπαλλήλων και των συμβασιούχων υπαλλήλων των Ευρωπαϊκών Κοινοτήτων που υπηρετούν σε τρίτες χώρες
   (2009/833/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό, όπως καθορίσθηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1), και ιδίως το άρθρο 13 δεύτερο εδάφιο του παραρτήματος X,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 613/2009 του Συμβουλίου (2) καθορίστηκαν, κατ’ εφαρμογή του άρθρου 13 πρώτο εδάφιο του παραρτήματος X του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από την 1η Ιουλίου 2008 στις αποδοχές που καταβάλλονται, στο νόμισμα της χώρας υπηρεσίας, στους υπαλλήλους, τους έκτακτους υπαλλήλους και τους συμβασιούχους υπαλλήλους των Ευρωπαϊκών Κοινοτήτων που υπηρετούν στις τρίτες χώρες.

               (2)

               Σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης, θα πρέπει να αναπροσαρμοστούν από την 1η Αυγούστου 2008, την 1η Σεπτεμβρίου 2008, την 1η Οκτωβρίου 2008, την 1η Νοεμβρίου 2008, την 1η Δεκεμβρίου 2008 και την 1η Ιανουαρίου 2009, ορισμένοι από τους εν λόγω διορθωτικούς συντελεστές, δεδομένου ότι σύμφωνα με τα στατιστικά δεδομένα που έχει στη διάθεσή της η Επιτροπή, η διακύμανση του κόστους ζωής, υπολογιζόμενη με το διορθωτικό συντελεστή και την αντίστοιχη τιμή συναλλάγματος, απεδείχθη, για ορισμένες τρίτες χώρες, μεγαλύτερη από 5 % από τον τελευταίο προσδιορισμό τους,

         ΑΠΟΦΑΣΙΖΕΙ:
   Άρθρο μόνο
   Οι διορθωτικοί συντελεστές που εφαρμόζονται στις αποδοχές των υπαλλήλων, έκτακτων υπαλλήλων και συμβασιούχων υπαλλήλων των Ευρωπαϊκών Κοινοτήτων που υπηρετούν στις τρίτες χώρες, οι οποίες καταβάλλονται στο νόμισμα της χώρας υπηρεσίας, αναπροσαρμόζονται για ορισμένες χώρες, όπως ορίζεται στο παράρτημα. Το εν λόγω παράρτημα περιλαμβάνει έξι μηνιαίους πίνακες στους οποίους διευκρινίζονται οι χώρες τις οποίες αφορούν, καθώς και οι διαδοχικές ημερομηνίες εφαρμογής των συντελεστών (1η Αυγούστου 2008, 1η Σεπτεμβρίου 2008, 1η Οκτωβρίου 2008, 1η Νοεμβρίου 2008, 1η Δεκεμβρίου 2008 και 1η Ιανουαρίου 2009).
   Οι συναλλαγματικές ισοτιμίες που χρησιμοποιούνται για τον υπολογισμό των εν λόγω αποδοχών καθορίζονται σύμφωνα με τις λεπτομέρειες εφαρμογής του δημοσιονομικού κανονισμού και αντιστοιχούν στις ημερομηνίες που αναφέρονται στο πρώτο εδάφιο.

      Βρυξέλλες, 10 Νοεμβρίου 2009.

            Για την Επιτροπή

         Benita FERRERO-WALDNER

            Μέλος της Επιτροπής

      (1)  ΕΕ L 56 της 4.3.1968, σ. 1.

      (2)  ΕΕ L 181 της 14.7.2009, σ. 1.

      ΠΑΡΑΡΤΗΜΑ

         ΑΥΓΟΥΣΤΟΣ 2008

                  Τόποι υπηρεσίας

                  Οικονομικές ισοτιμίες Αύγουστος 2008

                  Συναλλαγματική ισοτιμία Αύγουστος 2008

                  Διορθωτικοί συντελεστές Αύγουστος 2008

                  Ουδέν

                  Ουδέν

                  Ουδέν

                  Ουδέν

         ΣΕΠΤΕΜΒΡΙΟΣ 2008

                  Τόποι υπηρεσίας

                  Οικονομικές ισοτιμίες Σεπτέμβριος 2008

                  Συναλλαγματική ισοτιμία Σεπτέμβριος 2008 (1)

                  Διορθωτικοί συντελεστές Σεπτέμβριος 2008 (2)

                  Νεπάλ (3)

                  75,02

                  103,495

                  72,5

         ΟΚΤΩΒΡΙΟΣ 2008

                  Τόποι υπηρεσίας

                  Οικονομικές ισοτιμίες Οκτώβριος 2008

                  Συναλλαγματική ισοτιμία Οκτώβριος 2008 (4)

                  Διορθωτικοί συντελεστές Οκτώβριος 2008 (5)

                  Αργεντινή (6)

                  2,744

                  4,549

                  60,3

                  Μποτσουάνα (6)

                  5,003

                  10,0251

                  49,9

                  Γκάνα (7)

                  0,9408

                  1,6575

                  56,8

                  Κιργκιστάν (6)

                  52,86

                  52,8043

                  100,1

                  Λαϊκή Δημοκρατία του Κονγκό (Κινσάσα) (6)

                  1 031

                  828,29

                  124,5

                  Βενεζουέλα (6)

                  2,183

                  3,08504

                  70,8

         ΝΟΕΜΒΡΙΟΣ 2008

                  Τόποι υπηρεσίας

                  Οικονομικές ισοτιμίες Νοέμβριος 2008

                  Συναλλαγματική ισοτιμία Νοέμβριος 2008 (8)

                  Διορθωτικοί συντελεστές Νοέμβριος 2008 (9)

                  Αίγυπτος

                  2,971

                  7,18275

                  41,4

                  Αιθιοπία

                  12,31

                  12,3791

                  99,4

                  Γουινέα (Κόνακρι)

                  4 108

                  6 121,77

                  67,1

                  Λιβερία

                  80,26

                  80,9742

                  99,1

                  Ναμίμπια

                  7,548

                  13,0194

                  58,0

                  Νεπάλ (10)

                  80,21

                  101,68

                  78,9

                  Νικαράγουα

                  14,96

                  25,6812

                  58,3

                  Ανατολικό Τιμόρ

                  0,9402

                  1,3035

                  72,1

         ΔΕΚΕΜΒΡΙΟΣ 2008

                  Τόποι υπηρεσίας

                  Οικονομικές ισοτιμίες Δεκέμβριος 2008

                  Συναλλαγματική ισοτιμία Δεκέμβριος 2008 (11)

                  Διορθωτικοί συντελεστές Δεκέμβριος 2008 (12)

                  Σαουδική Αραβία

                  4,887

                  4,7336

                  103,2

                  Κόστα Ρίκα

                  595,5

                  716,885

                  83,1

                  Γκάνα (13)

                  0,9912

                  1,51325

                  65,5

                  Γουατεμάλα

                  8,816

                  9,96951

                  88,4

                  Αϊτή

                  70,13

                  51,8381

                  135,3

                  Νήσοι Σολομώντος

                  10,94

                  10,1026

                  108,3

                  Ιαμαϊκή

                  99,81

                  95,647

                  104,4

                  Μαλάουι

                  146,6

                  177,074

                  82,8

                  Ουζμπεκιστάν

                  992

                  1 748,44

                  56,7

                  Σουδάν (Χαρτούμ)

                  1,698

                  2,80875

                  60,5

                  Νότιο Σουδάν (Γιούμπα)

                  2,958

                  2,80875

                  105,3

                  Σουαζιλάνδη

                  6,188

                  12,7107

                  48,7

                  Ουκρανία

                  8,686

                  8,04073

                  108,0

                  Βιετνάμ

                  11 940

                  21 278

                  56,1

         ΙΑΝΟΥΑΡΙΟΣ 2009

                  Τόποι υπηρεσίας

                  Οικονομικές ισοτιμίες Ιανουάριος 2009

                  Συναλλαγματική ισοτιμία Ιανουάριος 2009 (14)

                  Διορθωτικοί συντελεστές Ιανουάριος 2009 (15)

                  Αργεντινή (16)

                  2,906

                  4,8986

                  59,3

                  Μποτσουάνα (16)

                  5,303

                  11,0803

                  47,9

                  Ισημερινός

                  0,9626

                  1,4098

                  68,3

                  Κιργκιστάν (16)

                  56,5

                  55,5673

                  101,7

                  Μαδαγασκάρη

                  2 216

                  2 429,72

                  91,2

                  Νεπάλ (17)

                  85,82

                  106,865

                  80,3

                  Λαϊκή Δημοκρατία του Κονγκό (Κινσάσα) (16)

                  1 092

                  894,885

                  122,0

                  Δομινικανή Δημοκρατία

                  31,86

                  50,4406

                  63,2

                  Τανζανία

                  1 188

                  1 666,43

                  71,3

                  Ταϊλάνδη

                  26,17

                  48,998

                  53,4

                  Βενεζουέλα (16)

                  2,344

                  3,03107

                  77,3

         (1)  ΕΥΡΩ 1 = εθνικό νόμισμα (Κούβα, Ελ Σαλβαδόρ, Ισημερινός = USD).

         (2)  Βρυξέλλες = 100 %.

         (3)  Ο διορθωτικός συντελεστής αυτού του τόπου αναπροσαρμόστηκε τρεις φορές: τον Σεπτέμβριο και τον Νοέμβριο 2008, και κατόπιν, τον Ιανουάριο 2009.

         (4)  ΕΥΡΩ 1 = εθνικό νόμισμα (Κούβα, Ελ Σαλβαδόρ, Ισημερινός = USD).

         (5)  Βρυξέλλες = 100 %.

         (6)  Ο διορθωτικός συντελεστής αυτού του τόπου αναπροσαρμόστηκε δύο φορές: τον Οκτώβριο 2008 και τον Ιανουάριο 2009.

         (7)  Ο διορθωτικός συντελεστής αυτού του τόπου αναπροσαρμόστηκε δύο φορές: τον Οκτώβριο και τον Δεκέμβριο 2008.

         (8)  ΕΥΡΩ 1 = εθνικό νόμισμα (Κούβα, Ελ Σαλβαδόρ, Ισημερινός = USD).

         (9)  Βρυξέλλες = 100 %.

         (10)  Ο διορθωτικός συντελεστής αυτού του τόπου αναπροσαρμόστηκε τρεις φορές: τον Σεπτέμβριο και τον Νοέμβριο 2008, και κατόπιν, τον Ιανουάριο 2009.

         (11)  ΕΥΡΩ 1 = εθνικό νόμισμα (Κούβα, Ελ Σαλβαδόρ, Ισημερινός = USD).

         (12)  Βρυξέλλες = 100 %.

         (13)  Ο διορθωτικός συντελεστής αυτού του τόπου αναπροσαρμόστηκε δύο φορές: τον Οκτώβριο και τον Δεκέμβριο 2008.

         (14)  ΕΥΡΩ 1 = εθνικό νόμισμα (Κούβα, Ελ Σαλβαδόρ, Ισημερινός = USD).

         (15)  Βρυξέλλες = 100 %.

         (16)  Ο διορθωτικός συντελεστής αυτού του τόπου αναπροσαρμόστηκε δύο φορές: τον Οκτώβριο 2008 και τον Ιανουάριο 2009.

         (17)  Ο διορθωτικός συντελεστής αυτού του τόπου αναπροσαρμόστηκε δύο φορές: τον Σεπτέμβριο και τον Νοέμβριο 2008, και κατόπιν, τον Ιανουάριο 2009.


title: Απόφαση 2005/727/ΔΕΥ του Συμβουλίου, της 12ης Οκτωβρίου 2005, που ορίζει την ημερομηνία εφαρμογής ορισμένων διατάξεων της απόφασης 2005/211/ΔΕΥ, για την εισαγωγή ορισμένων νέων λειτουργιών του συστήματος πληροφοριών Σένγκεν, συμπεριλαμβανομένης της καταπολέμησης της τρομοκρατίας

text:
               19.10.2005

               EL

               Επίσημη Εφημερίδα της Ευρωπαϊκής Ένωσης

               L 273/25

      ΑΠΌΦΑΣΗ 2005/727/ΔΕΥ ΤΟΥ ΣΥΜΒΟΥΛΊΟΥ

   της 12ης Οκτωβρίου 2005
   που ορίζει την ημερομηνία εφαρμογής ορισμένων διατάξεων της απόφασης 2005/211/ΔΕΥ, για την εισαγωγή ορισμένων νέων λειτουργιών του συστήματος πληροφοριών Σένγκεν, συμπεριλαμβανομένης της καταπολέμησης της τρομοκρατίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την απόφαση 2005/211/ΔΕΥ του Συμβουλίου, της 24ης Φεβρουαρίου 2005, για την εισαγωγή ορισμένων νέων λειτουργιών του συστήματος πληροφοριών Σένγκεν, συμπεριλαμβανομένης της καταπολέμησης της τρομοκρατίας (1), και ιδίως το άρθρο 2 παράγραφος 4,
   Εκτιμώντας τα ακόλουθα:

               (1)

               Η απόφαση 2005/211/ΔΕΥ ορίζει ότι οι διατάξεις του άρθρου 1 της εν λόγω απόφασης αρχίζουν να ισχύουν από ημερομηνία την οποία ορίζει το Συμβούλιο μόλις εκπληρωθούν οι απαραίτητες προϋποθέσεις, και ότι το Συμβούλιο δύναται να αποφασίσει να ορίσει διαφορετικές ημερομηνίες για την εφαρμογή των διαφόρων διατάξεων. Οι εν λόγω προϋποθέσεις έχουν εκπληρωθεί όσον αφορά το άρθρο 1 παράγραφος 10 της απόφασης 2005/211/ΔΕΥ.

               (2)

               Είναι ορθόν το άρθρο 1 παράγραφος 6 του κανονισμού (ΕΚ) αριθ. 871/2004 του Συμβουλίου, της 29ης Απριλίου 2004, για την εισαγωγή ορισμένων νέων λειτουργιών του συστήματος πληροφοριών Σένγκεν, συμπεριλαμβανομένης της καταπολέμησης της τρομοκρατίας (2), που ταυτίζεται με το άρθρο 1 παράγραφος 10 της απόφασης 2005/211/ΔΕΥ να εφαρμοσθεί από την ίδια ημερομηνία.

               (3)

               Χωριστή απόφαση του Συμβουλίου προβλέπει τα της ενάρξεως ισχύος του άρθρου 1 παράγραφος 6 του κανονισμού (ΕΚ) αριθ. 871/2004.

               (4)

               Όσον αφορά την Ελβετία, η παρούσα απόφαση αποτελεί ανάπτυξη των διατάξεων του κεκτημένου του Σένγκεν, κατά την έννοια της συμφωνίας που υπογράφηκε μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας με την υλοποίηση, την εφαρμογή και την ανάπτυξη του κεκτημένου του Σένγκεν (3), η οποία εμπίπτει στους τομείς τους οποίους αναφέρει το άρθρο 1 σημείο Ζ της απόφασης 1999/437/ΕΚ (4) σε συνδυασμό με το άρθρο 4 παράγραφος 1 των αποφάσεων του Συμβουλίου 2004/849/ΕΚ (5) και 2004/860/ΕΚ (6), της 25ης Οκτωβρίου 2004, για την υπογραφή εξ ονόματος της Ευρωπαϊκής Ένωσης, και για την υπογραφή εξ ονόματος της Ευρωπαϊκής Κοινότητας, και την προσωρινή εφαρμογή ορισμένων διατάξεων της συμφωνίας αυτής,

         ΑΠΟΦΑΣΙΖΕΙ:
   Άρθρο 1
   Το άρθρο 1 παράγραφος 10 της απόφασης 2005/211/ΔΕΥ εφαρμόζεται από την 1η Ιανουαρίου 2006.
   Άρθρο 2
   Η παρούσα απόφαση παράγει αποτελέσματα από την ημερομηνία της έκδοσής της. Δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 12 Οκτωβρίου 2005.

            Για το Συμβούλιο

            Ο Πρόεδρος

         C. CLARKE

      (1)  ΕΕ L 68 της 15.3.2005, σ. 44.

      (2)  ΕΕ L 162 της 30.4.2004, σ. 29.

      (3)  Έγγραφο 13054/04 του Συμβουλίου, που ευρίσκεται στην ιστοσελίδα http://register.consilium.eu.int

      (4)  ΕΕ L 176 της 10.7.1999, σ. 31.

      (5)  ΕΕ L 368 της 15.12.2004, σ. 26.

      (6)  ΕΕ L 370 της 17.12.2004, σ. 78.


title: Απόφαση της Επιτροπής, της 26ης Οκτωβρίου 2015, σχετικά με τη σύναψη της συμφωνίας Σταθεροποίησης και Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου, αφετέρου

text:
               4.11.2015

               EL

               Επίσημη Εφημερίδα της Ευρωπαϊκής Ένωσης

               C 364/4

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 26ης Οκτωβρίου 2015
   σχετικά με τη σύναψη της συμφωνίας Σταθεροποίησης και Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου (1), αφετέρου
   (2015/C 364/04)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερη παράγραφος,
   Έχοντας υπόψη την έγκριση του Συμβουλίου σύμφωνα με το άρθρο 101 της Συνθήκης για την ίδρυση της Ευρωπαϊκής Κοινότητας Ατομικής Ενέργειας,
   Εκτιμώντας τα ακόλουθα:

               (1)

               Στις 21 Ιουνίου 2013 το Συμβούλιο εξουσιοδότησε την Ευρωπαϊκή Επιτροπή να αρχίσει διαπραγματεύσεις με το Κοσσυφοπέδιο για μια συμφωνία Σταθεροποίησης και Σύνδεσης. Οι διαπραγματεύσεις ολοκληρώθηκαν επιτυχώς με τη μονογράφηση της συμφωνίας στις 25 Ιουλίου 2014.

               (2)

               Η συμφωνία καλύπτει επίσης θέματα που εμπίπτουν στην αρμοδιότητα της Ευρωπαϊκής Κοινότητας Ατομικής Ενέργειας.

               (3)

               Η συμφωνία θα πρέπει επομένως να συναφθεί επίσης εξ ονόματος της Ευρωπαϊκής Κοινότητας Ατομικής Ενέργειας σε ό,τι αφορά θέματα που υπάγονται στη Συνθήκη για την ίδρυση της Ευρωπαϊκής Κοινότητας Ατομικής Ενέργειας.

               (4)

               Η υπογραφή και η σύναψη της συμφωνίας υπόκεινται σε χωριστή διαδικασία όσον αφορά τα θέματα που εμπίπτουν στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης. Η συμφωνία Σταθεροποίησης και Σύνδεσης θα υπογραφεί εξ ονόματος της Ευρωπαϊκής Ένωσης, με την επιφύλαξη της σύναψής της σε μεταγενέστερη ημερομηνία.

               (5)

               Η συμφωνία δεν προδικάζει τη θέση των κρατών μελών ως προς το καθεστώς του Κοσσυφοπεδίου, η οποία θα αποφασιστεί σύμφωνα με τις εθνικές τους πρακτικές και το διεθνές δίκαιο.

               (6)

               Εξάλλου, κανένας όρος, καμία διατύπωση ή κανένας ορισμός που χρησιμοποιείται στην παρούσα απόφαση και στη συμφωνία, ούτε οποιαδήποτε προσφυγή σε όλες τις αναγκαίες νομικές βάσεις για τη σύναψη της συμφωνίας δεν συνεπάγεται αναγνώριση του Κοσσυφοπεδίου ως ανεξάρτητου κράτους ούτε από την Ευρωπαϊκή Κοινότητα Ατομικής Ενέργειας ούτε από τα μεμονωμένα κράτη μέλη, εφόσον δεν έχουν προβεί σε τέτοιου είδους αναγνώριση.

               (7)

               Η συμφωνία Σταθεροποίησης και Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου, αφετέρου, θα πρέπει να συναφθεί εξ ονόματος της Ευρωπαϊκής Κοινότητας Ατομικής Ενέργειας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται η σύναψη από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, της συμφωνίας Σταθεροποίησης και Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου, αφετέρου.
   Το κείμενο της συμφωνίας επισυνάπτεται στην απόφαση του Συμβουλίου σχετικά με την υπογραφή, εξ ονόματος της Ευρωπαϊκής Ένωσης, της συμφωνίας Σταθεροποίησης και Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου, αφετέρου (2).
   Άρθρο 2
   Η παρούσα απόφαση δεν θίγει τη θέση των κρατών μελών και της Ευρωπαϊκής Κοινότητας Ατομικής Ενέργειας ως προς το καθεστώς του Κοσσυφοπεδίου.
   Άρθρο 3
   Το μέλος της Επιτροπής που είναι αρμόδιο για την Ευρωπαϊκή Πολιτική Γειτονίας και τις Διαπραγματεύσεις για τη Διεύρυνση εξουσιοδοτείται να υπογράψει τη συμφωνία Σταθεροποίησης και Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου, αφετέρου, και να καταθέσει την πράξη έγκρισης που προβλέπεται στο άρθρο 144 της συμφωνίας εξ ονόματος της Ευρωπαϊκής Κοινότητας Ατομικής Ενέργειας.

      Βρυξέλλες, 26 Οκτωβρίου 2015.

            Για την Επιτροπή

         Johannes HAHN

            Μέλος της Επιτροπής

      (1)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση του Συμβουλίου Ασφαλείας των Ηνωμένων Εθνών 1244/1999 και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.

      (2)  Έγγρ. 10728/1/15 REV 1 και 10724/2/15 REV 2 COWEB 66 (δεν έχει δημοσιευθεί ακόμη στην Επίσημη Εφημερίδα).


title: Απόφαση (ΚΕΠΠΑ) 2017/734 του Συμβουλίου, της 25ης Απριλίου 2017, για την τροποποίηση της απόφασης 2013/184/ΚΕΠΠΑ σχετικά με περιοριστικά μέτρα κατά της Μιανμάρ/Βιρμανίας

text:
               26.4.2017

               EL

               Επίσημη Εφημερίδα της Ευρωπαϊκής Ένωσης

               L 108/35

         ΑΠΌΦΑΣΗ (ΚΕΠΠΑ) 2017/734 ΤΟΥ ΣΥΜΒΟΥΛΊΟΥ
   της 25ης Απριλίου 2017
   για την τροποποίηση της απόφασης 2013/184/ΚΕΠΠΑ σχετικά με περιοριστικά μέτρα κατά της Μιανμάρ/Βιρμανίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 22 Απριλίου 2013 το Συμβούλιο εξέδωσε την απόφαση 2013/184/ΚΕΠΠΑ (1) σχετικά με περιοριστικά μέτρα κατά της Μιανμάρ/Βιρμανίας.

               (2)

               Στις 21 Απριλίου 2016 το Συμβούλιο εξέδωσε την απόφαση (ΚΕΠΠΑ) 2016/627 (2) για την ανανέωση των περιοριστικών μέτρων έως τις 30 Απριλίου 2017.

               (3)

               Βάσει της επανεξέτασης της απόφασης 2013/184/ΚΕΠΠΑ, τα περιοριστικά μέτρα θα πρέπει να ανανεωθούν έως τις 30 Απριλίου 2018.

               (4)

               Η απόφαση 2013/184/ΚΕΠΠΑ θα πρέπει επομένως να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 3 της απόφασης 2013/184/ΚΕΠΠΑ αντικαθίσταται από το ακόλουθο κείμενο:

      «Άρθρο 3
      Η παρούσα απόφαση εφαρμόζεται έως τις 30 Απριλίου 2018. Τελεί υπό διαρκή επανεξέταση. Ανανεώνεται ή τροποποιείται αναλόγως αν το Συμβούλιο κρίνει ότι οι στόχοι της δεν έχουν επιτευχθεί.».

   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 25 Απριλίου 2017.

            Για το Συμβούλιο

            Ο Πρόεδρος

         I. BORG

      (1)  Απόφαση 2013/184/ΚΕΠΠΑ του Συμβουλίου, της 22ας Απριλίου 2013, σχετικά με περιοριστικά μέτρα κατά της Μιανμάρ/Βιρμανίας και την κατάργηση της απόφασης 2010/232/ΚΕΠΠΑ (ΕΕ L 111 της 23.4.2013, σ. 75).

      (2)  Απόφαση (ΚΕΠΠΑ) 2016/627 του Συμβουλίου, της 21ης Απριλίου 2016, για την τροποποίηση της απόφασης 2013/184/ΚΕΠΠΑ σχετικά με περιοριστικά μέτρα κατά της Μιανμάρ/Βιρμανίας (ΕΕ L 106, 22.4.2016, σ. 23).


Avis juridique important

|

31981D0195

81/195/ΕΟΚ: Απόφαση της Επιτροπής της 16ης Μαρτίου 1981 περί δημιουργίας ειδικευμένου τμήματος «προσεγγίσεως των νομοθεσιών» της Συμβουλευτικής Επιτροπής Σπόρων προς Σπορά

Επίσημη Εφημερίδα αριθ. L 088 της 02/04/1981 σ. 0042 - 0044 Φινλανδική ειδική έκδοση: Κεφάλαιο 3 τόμος 13 σ. 0031  Ισπανική ειδική έκδοση: Κεφάλαιο 03 τόμος 21 σ. 0066  Σουηδική ειδική έκδοση: Κεφάλαιο 3 τόμος 13 σ. 0031  Πορτογαλική ειδική έκδοση : Κεφάλαιο 03 τόμος 21 σ. 0066

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 16ης Μαρτίου 1981  περί δημιουργίας ειδικευμένου τμήματος «προσεγγίσεως των νομοθεσιών» της Συμβουλευτικής Επιτροπής Σπόρων προς Σπορά  (81/195/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  Εκτιμώντας:  ότι η Επιτροπή ενδιαφέρεται να συλλέξει τις γνώμες των επαγγελματικών κύκλων και των καταναλωτών, όσον αφορά τα προβλήματα που προκύπτουν από την προσέγγιση των νομοθεσιών περί των σπόρων προς σπορά·  ότι, σχετικά με το θέμα αυτό, η Οικονομική και Κοινωνική Επιτροπή έκρινε σε έκθεσή της της 24ης Μαΐου 1972 ότι θα ήταν καλό, όπως συμβαίνει και στο πλαίσιο της οργανώσεως των γεωργικών αγορών, να δημιουργηθεί, παράλληλα με τη μόνιμη επιτροπή ειδών διατροφής και τη μόνιμη κτηνιατρική επιτροπή, μία συμβουλευτική επιτροπή στην οποία θα συμμετέχουν οι αντιπρόσωποι των διαφόρων οικονομικών και κοινωνικών κύκλων·  ότι όλα τα επαγγέλματα που ενδιαφέρονται άμεσα για την εφαρμογή της προσεγγίσεως των νομοθεσιών περί των σπόρων προς σπορά, καθώς και οι καταναλωτές, θα πρέπει επίσης να συμμετέχουν στην επεξεργασία των γνωμών που ζητεί η Επιτροπή·  ότι οι επαγγελματικές ενώσεις των εργαζομένων στον εν λόγω τομέα, καθώς και οι ενώσεις των καταναλωτών των Κρατών μελών, συγκρότησαν οργανώσεις σε κοινοτικό επίπεδο,  ΑΠΟΦΑΣΙΖΕΙ:  Άρθρο 1  1. Συγκροτείται, παρά την Επιτροπή, εξειδικευμένο τμήμα « προσεγγίσεως των νομοθεσιών» της Συμβουλευτικής Επιτροπής Σπόρων προς Σπορά, το οποίο στο εξής καλείται «το τμήμα».  2. Το τμήμα υποβάλλει στην Επιτροπή έκθεση περί των αποτελεσμάτων των εργασιών του.  3. Το τμήμα αποτελείται από αντιπροσώπους των γεωργικών οργανώσεων, των οργανώσεων παραγωγών, πολλαπλασιαστών-καλλιεργητών, εμπορευομένων και διανομέων των καλλιεργουμένων δενδροκηπευτικών και δασικών σπόρων προς σπορά και φυτών προς φύτευση, των εργαζομένων και των καταναλωτών.  Άρθρο 2  1. Η Επιτροπή δύναται να ζητά τη γνώμη του τμήματος για όλα τα προβλήματα τα σχετικά με την προσέγγιση των νομοθεσιών περί των καλλιεργουμένων δενδροκηπευτικών και δασικών σπόρων προς σπορά και φυτών προς φύτευση.  2. Ο πρόεδρος του τμήματος δύναται να υποδεικνύει στην Επιτροπή πότε είναι πρόσφορο να ζητείται η γνώμη του επί θέματος που εμπίπτει στην αρμοδιότητά του και σχετικά με το οποίο δεν του έχει ζητηθεί να γνωμοδοτήσει.  Το ίδιο γίνεται επίσης, εφ όσον το ζητήσει μία από τις οικονομικές κατηγορίες που συγκροτούν το τμήμα.  Άρθρο 3  1. Το τμήμα περιλαμβάνει 11 μόνιμα μέλη καί, κατ ανώτατο όριο, 24 μη μόνιμα μέλη.  2. Τα μόνιμα μέλη επιφορτίζονται με το συντονισμό των εργασιών εντός της ομάδος τους.  3. Οι έδρες των μονίμων μελών κατανέμονται ως εξής:  - 2 στους παραγωγούς γεωργικών προϊόντων,  - 2 στους αγροτικούς συνεταιρισμούς,  - 3 στους παραγωγούς, πολλαπλασιαστές-καλλιεργητές, εμπορευόμενους και διανομείς των καλλιεργουμένων δενδροκηπευτικών και δασικών σπόρων προς σπορά και φυτών προς φύτευση,  - 2 στους εργαζόμενους,  - 2 στους καταναλωτές.  4. Καθεμία από τις οικονομικές κατηγορίες, που απαριθμούνται στην παράγραφο 3, δύναται να διορίζει κατ ανώτατο όριο 4 μη μόνιμα μέλη, εκτός από τους παραγωγούς, καλλιεργητές-πολλαπλασιαστές, εμπορευόμενους και διανομείς των σπόρων προς σπορά, οι οποίοι δύνανται να καθορίζουν κατ ανώτατο όριο 8 μη μόνιμα μέλη.  Άρθρο 4  1. Τα μόνιμα μέλη του τμήματος διορίζονται από την Επιτροπή, κατόπιν προτάσεως των ακολούθων οργανώσεων και οργανισμών:  Παραγωγοί γεωργικών προϊόντων:  Η Επιτροπή των Γεωργικών Επαγγελματικών Οργανώσεων της Ευρωπαϊκής Οικονομικής Κοινότητος (COPA). Γεωργικοί συνεταιρισμοί:  Η Γενική Επιτροπή Γεωργικής Συνεργασίας της Ευρωπαϊκής Οικονομικής Κοινότητος (COGECA).  Παραγωγοί, καλλιεργητές-πολλαπλασιαστές, εμπορευόμενοι και διανομείς των καλλιεργουμένων δενδροκηπευτικών και δασικών σπόρων προς σπορά και φυτών προς φύτευση:  Οι πλέον αντιπροσωπευτικές επαγγελματικές οργανώσεις που έχουν συγκροτηθεί σε κοινοτικό επίπεδο.  Εργαζόμενοι:  Η Ευρωπαϊκή Συνομοσπονδία Συνδικάτων (CES).  Καταναλωτές:  Η Συμβουλευτική Επιτροπή Καταναλωτών, που συστήθηκε με την απόφαση 73/306/ΕΟΚ (1)·  2. Ο οργανισμός και οι οργανώσεις αυτές προτείνουν για καθεμία από τις προβλεπόμενες έδρες 2 υποψηφίους, διαφορετικής ιθαγενείας, που να είναι υπήκοοι ενός από τα Κράτη μέλη της Κοινότητος.  3. Ο οργανισμός και οι οργανώσεις αυτές προτείνουν στην Επιτροπή, με επιστολή προς τη γραμματεία, όπως καθορίζεται στο άρθρο 9 παράγραφος 3, οκτώ ημέρες τουλάχιστον πριν από κάθε συνεδρίαση, τους λοιπούς αντιπροσώπους τους στο τμήμα.  Άρθρο 5  1. Η θητεία των μονίμων μελών του τμήματος είναι τριετής και δύναται να ανανεωθεί. Για την άσκηση του λειτουργήματος δεν προβλέπεται αμοιβή.  Μετά τη λήξη της περιόδου των τριών ετών, τα μόνιμα μέλη του τμήματος παραμένουν εν ενεργεία μέχρις ότου αντικατασταθούν ή ανανεωθεί η θητεία τους.  Η θητεία ενός μονίμου μέλους δύναται να λήξει προ της παρόδου τριών ετών, λόγω παραιτήσεως ή θανάτου. Είναι δυνατό επίσης η θητεία ενός μόνιμου μέλους να λήξει, εφ όσον ζητήσει την αντικατάστασή του ο οργανισμός που πρότεινε την υποψηφιότητά του.  Για το υπόλοιπο της θητείας, αντικαθίσταται σύμφωνα με τη διαδικασία που προβλέπεται στο άρθρο 4 παράγραφοι 1 και 2.  2. Η Επιτροπή δημοσιεύει, προς ενημέρωση, στην Επίσημη Εφημερίδα των Ευρωπαϊκών Κοινοτήτων, τον κατάλογο των μονίμων μελών.  Άρθρο 6  1. Ο πρόεδρος του τμήματος επιλέγεται, για περίοδο τριών ετών, μεταξύ των μονίμων μελών και ορίζεται από αυτά.  2. Η επιλογή του προέδρου γίνεται στην πρώτη ψηφοφορία και με πλειοψηφία δύο τρίτων των παρόντων μονίμων μελών, ενώ κατά τις επόμενες ψηφοφορίες αρκεί η πλειοψηφία των παρόντων μονίμων μελών.  3. Το τμήμα δύναται, κατά την ίδια διαδικασία, να ορίσει εκτελεστικό γραφείο. Στην περίπτωση αυτή, το γραφείο περιλαμβάνει, εκτός από τον πρόεδρο, έναν αντιπρόσωπο από κάθε οικονομική κατηγορία που εκπροσωπείται στο τμήμα και στην οποία δεν ανήκει ο πρόεδρος.  Τα καθήκοντα του αντιπροέδρου ασκούνται από τα μέλη του γραφείου.  Το γραφείο προετοιμάζει και οργανώνει τις εργασίες του τμήματος.  Άρθρο 7  Κατόπιν αιτήσεως μιας από τις εκπροσωπούμενες οικονομικές κατηγορίες, ο πρόεδρος δύναται να καλέσει εκπρόσωπο του τομέα αυτού να παραστεί στις συνεδριάσεις του τμήματος.  Δύναται επίσης να καλέσει να συμμετάσχει στις εργασίες του τμήματος και των ομάδων εργασίας, ως εμπειρογνώμονα, κάθε άτομο που έχει ιδιαίτερη αρμοδιότητα σε θέμα της ημερησίας διατάξεως.  Οι εμπειρογνώμονες συμμετέχουν στις συσκέψεις μόνο για το θέμα για το οποίο έχουν κληθεί.  Άρθρο 8  Το τμήμα δύναται να συγκροτήσει ομάδες εργασίας.  Οι ομάδες εργασίας εκλέγουν πρόεδρο και εισηγητή. Οι ομάδες εργασίας επιφορτίζονται με την εκπόνηση εκθέσεων προς το τμήμα, σχετικά με θέματα που αυτό έχει καθορίσει.  Άρθρο 9  1. Το τμήμα συνέρχεται στην έδρα της Επιτροπής, κατόπιν προσκλήσεώς της.  Το γραφείο συνέρχεται κατόπιν προσκλήσεως του προέδρου εν συνεννοήσει με την  2. Οι αντιπρόσωποι των ενδιαφερομένων υπηρεσιών της Επιτροπής συμμετέχουν στις συνεδριάσεις του τμήματος, του γραφείου και των ομάδων εργασίας.  3. Οι υπηρεσίες της Επιτροπής ασκούν χρέη γραμματείας του τμήματος, του γραφείου και των ομάδων εργασίας.  Άρθρο 10  1. Η Επιτροπή δύναται να καθορίσει, κατόπιν προτάσεως των οργανισμών και των οργανώσεων που αναφέρονται στο άρθρο 4 παράγραφος 1, για τη διάρκεια της θητείας των μονίμων μελών του τμήματος, τους παρατηρητές που είναι επιφορτισμένοι να διασφαλίζουν τις διοικητικές επαφές με τη γραμματεία του τμήματος.  2. Οι παρατηρητές δύνανται να παρακολουθούν τις συνεδριάσεις του τμήματος και των ομάδων εργασίας, αλλά δεν συμμετέχουν στις συσκέψεις.  Άρθρο 11  Οι συσκέψεις του τμήματος αφορούν τις αιτήσεις γνωμών που του απευθύνει η Επιτροπή. Δεν διενεργείται ψηφοφορία.  Η Επιτροπή, όταν ζητεί τη γνώμη του τμήματος, δύναται να καθορίζει την προθεσμία εντός της οποίας πρέπει να δοθεί.  Οι θέσεις τις οποίες λαμβάνουν οι οικονομικές κατηγορίες αναγράφονται στα πρακτικά των συσκέψεων και αποστέλλονται στην Επιτροπή.  Στην περίπτωση κατά την οποία υπάρχει ομοφωνία ως προς τη γνώμη που ζητείται, το τμήμα καταρτίζει πίνακα των κοινών πορισμάτων, που επισυνάπτεται στα πρακτικά.  Η Επιτροπή ανακοινώνει στο Συμβούλιο και στη Μόνιμη Επιτροπή των Σπόρων προς Σπορά, κατόπιν αιτήσεώς τους, τα αποτελέσματα των συσκέψεων.  Άρθρο 12  Επιφυλασσομένων των διατάξεων του άρθρου 214 της συνθήκης, όσοι συμμετέχουν στις συσκέψεις του τμήματος οφείλουν να μην κοινολογούν τις πληροφορίες που περιήλθαν σε γνώση τους από τις εργασίες του τμήματος ή των ομάδων εργασίας, εφ όσον η Επιτροπή τους πληροφορεί ότι η γνώμη που ζητεί ή το ερώτημα που θέτει αφορούν θέμα εμπιστευτικού χαρακτήρα.  Στην περίπτωση αυτή, συμμετέχουν στις συνεδριάσεις μόνον τα μέλη του τμήματος και οι εκπρόσωποι των υπηρεσιών της Κοινότητος.  Άρθρο 13  Η παρούσα απόφαση αρχίζει να ισχύει την 16η Μαρτίου 1981.  Έγινε στις Βρυξέλλες, στις 16 Μαρτίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 283 της 10. 10. 1973, σ. 18.


title: Απόφαση 2005/719/ΔΕΥ του Συμβουλίου, της 12ης Οκτωβρίου 2005, που ορίζει την ημερομηνία εφαρμογής ορισμένων διατάξεων της απόφασης 2005/211/ΔΕΥ, για την εισαγωγή ορισμένων νέων λειτουργιών του συστήματος πληροφοριών Σένγκεν, συμπεριλαμβανομένης της καταπολέμησης της τρομοκρατίας

text:
               15.10.2005

               EL

               Επίσημη Εφημερίδα της Ευρωπαϊκής Ένωσης

               L 271/54

      ΑΠΌΦΑΣΗ 2005/719/ΔΕΥ ΤΟΥ ΣΥΜΒΟΥΛΊΟΥ

   της 12ης Οκτωβρίου 2005
   που ορίζει την ημερομηνία εφαρμογής ορισμένων διατάξεων της απόφασης 2005/211/ΔΕΥ, για την εισαγωγή ορισμένων νέων λειτουργιών του συστήματος πληροφοριών Σένγκεν, συμπεριλαμβανομένης της καταπολέμησης της τρομοκρατίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την απόφαση 2005/211/ΔΕΥ του Συμβουλίου, της 24ης Φεβρουαρίου 2005, για την εισαγωγή ορισμένων νέων λειτουργιών του συστήματος πληροφοριών Σένγκεν, συμπεριλαμβανομένης της καταπολέμησης της τρομοκρατίας (1), και ιδίως το άρθρο 2 παράγραφος 4,
   Εκτιμώντας τα ακόλουθα:

               (1)

               Η απόφαση 2005/211/ΔΕΥ ορίζει ότι οι διατάξεις του άρθρου 1 της εν λόγω απόφασης αρχίζουν να ισχύουν από ημερομηνία την οποία ορίζει το Συμβούλιο μόλις εκπληρωθούν οι απαραίτητες προϋποθέσεις, και ότι το Συμβούλιο δύναται να αποφασίσει να ορίσει διαφορετικές ημερομηνίες για την εφαρμογή των διαφόρων διατάξεων. Οι εν λόγω προϋποθέσεις έχουν εκπληρωθεί όσον αφορά το άρθρο 1 παράγραφος 12 της απόφασης 2005/211ΔΕΥ.

               (2)

               Όσον αφορά την Ελβετία, η παρούσα απόφαση αποτελεί ανάπτυξη των διατάξεων του κεκτημένου του Σένγκεν, κατά την έννοια της συμφωνίας που υπογράφηκε μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας με την υλοποίηση, την εφαρμογή και την ανάπτυξη του κεκτημένου του Σένγκεν (2), η οποία εμπίπτει στους τομείς τους οποίους αναφέρει το άρθρο 1 σημείο Ζ της απόφασης 1999/437/ΕΚ (3), σε συνδυασμό με το άρθρο 4 παράγραφος 1 των αποφάσεων του Συμβουλίου 2004/849/ΕΚ (4) και 2004/860/ΕΚ (5) για την υπογραφή, εξ ονόματος της Ευρωπαϊκής Ένωσης, και, για την υπογραφή, εξ ονόματος της Ευρωπαϊκής Κοινότητας, και την προσωρινή εφαρμογή ορισμένων διατάξεων της συμφωνίας αυτής,

         ΑΠΟΦΑΣΙΖΕΙ:
   Άρθρο 1
   Το άρθρο 1 παράγραφος 12 της απόφασης 2005/211/ΔΕΥ εφαρμόζεται από τις 15 Οκτωβρίου 2005.
   Άρθρο 2
   Η παρούσα απόφαση παράγει αποτελέσματα από την ημερομηνία της έκδοσής της. Δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 12 Οκτωβρίου 2005.

            Για το Συμβούλιο

            Ο Πρόεδρος

         C. CLARKE

      (1)  ΕΕ L 68 της 15.3.2005, σ. 44.

      (2)  Έγγραφο αριθ. 13054/04 του Συμβουλίου, που ευρίσκεται στην ιστοσελίδα http://register.consilium.eu.int

      (3)  ΕΕ L 176 της 10.7.1999, σ. 31.

      (4)  ΕΕ L 368 της 15.12.2004, σ. 26.

      (5)  ΕΕ L 370 της 17.12.2004, σ. 78.


Avis juridique important

|

31999D0357

1999/319/ΚΕΠΠΑ: Απόφαση του Συμβουλίου, της 1ης Ιουνίου 1999, με την οποία τροποποιείται η απόφαση 1999/319/ΚΕΠΠΑ για την εφαρμογή της κοινής θέσης 1999/318/ΚΕΠΠΑ σχετικά με πρόσθετα περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας

Επίσημη Εφημερίδα αριθ. L 140 της 03/06/1999 σ. 0001 - 0009

ΑΠΟΦΑΣΗ ΤΟΥ ΣΥΜΒΟΥΛΙΟΥτης 1ης Ιουνίου 1999με την οποία τροποποιείται η απόφαση 1999/319/ΚΕΠΠΑ για την εφαρμογή της κοινής θέσης 1999/318/ΚΕΠΠΑ σχετικά με πρόσθετα περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας(1999/357/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη την κοινή θέση 1999/318/ΚΕΠΠΑ(1) που υιοθέτησε το Συμβούλιο στις 10 Μαΐου 1999 σχετικά με πρόσθετα περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας (ΟΔΓ) και την απόφαση 1999/319/ΚΕΠΠΑ(2) για την εφαρμογή της,Εκτιμώντας ότι ο κατάλογος του άρθρου 1 της απόφασης 1999/318/ΚΕΠΠΑ πρέπει να ενημερωθεί σύμφωνα με το άρθρο 1 παράγραφος 3 της κοινής θέσης 1999/319/ΚΕΠΠΑ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το άρθρο 1 της απόφασης 1999/319/ΚΕΠΠΑ του Συμβουλίου αντικαθίσταται από το ακόλουθο κείμενο: "Άρθρο 1Τα πρόσωπα στα οποία απαγορεύεται η είσοδος κατά το άρθρο 1 της κοινής θέσης 1999/318/ΚΕΠΠΑ είναι τα εξής:>ΘΕΣΗ ΠΙΝΑΚΑ>"Άρθρο 2Η παρούσα απόφαση αρχίζει να ισχύει την ημερομηνία της υιοθέτησής της.Άρθρο 3Η παρούσα απόφαση δημοσιεύεται στην Επίσημη Εφημερίδα.Βρυξέλλες, 1η Ιουνίου 1999.Για το ΣυμβούλιοΟ ΠρόεδροςJ. FISCHER(1) ΕΕ L 123 της 13.5.1999, σ. 1.(2) ΕΕ L 123 της 13.5.1999, σ. 3.


title: 2010/289/: Απόφαση του Συμβουλίου, της 19ης Ιανουαρίου 2010 , σχετικά με την ύπαρξη υπερβολικού ελλείμματος στη Σλοβενία

text:
               21.5.2010

               EL

               Επίσημη Εφημερίδα της Ευρωπαϊκής Ένωσης

               L 125/46

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 19ης Ιανουαρίου 2010
   σχετικά με την ύπαρξη υπερβολικού ελλείμματος στη Σλοβενία
   (2010/289/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειρουργία της Ευρωπαϊκής Ένωσης, και ιδίως το άρθρο 126 παράγραφος 6 σε συνδυασμό με την παράγραφο 13 του άρθρου αυτού, και το άρθρο 136,
   την πρόταση της Επιτροπής,
   τις παρατηρήσεις της Σλοβενίας,
   Εκτιμώντας τα ακόλουθα:

               (1)

               Σύμφωνα με το άρθρο 126 παράγραφος 1 της συνθήκης για τη λειτουργία της Ευρωπαϊκής Ένωσης, τα κράτη μέλη αποφεύγουν τα υπερβολικά δημοσιονομικά ελλείμματα.

               (2)

               Το σύμφωνο Σταθερότητας και Ανάπτυξης βασίζεται στον στόχο της υγιούς δημοσιονομικής κατάστασης, ως μέσου ενίσχυσης των συνθηκών για τη σταθερότητα τιμών και την ισχυρή διατηρήσιμη ανάπτυξη, που ευνοούν τη δημιουργία απασχόλησης.

               (3)

               Η διαδικασία υπερβολικού ελλείμματος (ΔΥΕ) βάσει του άρθρου 126 της συνθήκης για τη λειτουργία της Ευρωπαϊκής Ένωσης, όπως διευκρινίζεται από τον κανονισμό (ΕΚ) αριθ. 1467/97 του Συμβουλίου, της 7ης Ιουλίου 1997, για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος (1) (που αποτελεί μέρος του συμφώνου Σταθερότητας και Ανάπτυξης), προβλέπει τη λήψη απόφασης για την ύπαρξη υπερβολικού ελλείμματος. Ο κανονισμός (ΕΚ) αριθ. 1467/97 περιλαμβάνει διατάξεις για την εφαρμογή του άρθρου 104 της συνθήκης για την ίδρυση της Ευρωπαϊκής Κοινότητας, το οποίο έγινε άρθρο 126 της συνθήκης για τη λειρουργία της Ευρωπαϊκής Ένωσης. Το πρωτόκολλο για τη διαδικασία υπερβολικού ελλείμματος που επισυνάπτεται στη συνθήκη για τη λειτουργία της Ευρωπαϊκής Ένωσης περιέχει περαιτέρω διατάξεις για την εφαρμογή της ανωτέρω διαδικασίας. Ο κανονισμός (ΕΚ) αριθ. 479/2009 του Συμβουλίου (2) καθορίζει λεπτομερείς κανόνες και ορισμούς για την εφαρμογή των διατάξεων του εν λόγω πρωτοκόλλου.

               (4)

               Η μεταρρύθμιση του συμφώνου Σταθερότητας και Ανάπτυξης το 2005 αποσκοπούσε στην ενίσχυση της αποτελεσματικότητάς του και των οικονομικών του ερεισμάτων, καθώς επίσης και στη διασφάλιση της μακροπρόθεσμης διατηρησιμότητας των δημόσιων οικονομικών. Ο στόχος ήταν να διασφαλιστεί ιδίως ότι το ιδιαίτερο οικονομικό και δημοσιονομικό υπόβαθρο λαμβάνεται πλήρως υπόψη σε όλα τα στάδια της διαδικασίας υπερβολικού ελλείμματος. Κατ’ αυτόν τον τρόπο, το σύμφωνο Σταθερότητας και Ανάπτυξης παρέχει το πλαίσιο στήριξης των κυβερνητικών πολιτικών για την άμεση επιστροφή σε υγιείς δημοσιονομικές θέσεις, λαμβάνοντας υπόψη την οικονομική κατάσταση.

               (5)

               Το άρθρο 104 παράγραφος 5 της συνθήκης για την ίδρυση της Ευρωπαϊκης Ένωσης, που έγινε άρθρο 126 παράγραφος 5 της συνθήκης για τη λειτουργία της Ευρωπαϊκής Ένωσης, ορίζει ότι η Επιτροπή απευθύνει τη γνώμη της στο Συμβούλιο εάν κρίνει ότι υπάρχει ή ότι μπορεί να εμφανισθεί υπερβολικό έλλειμμα σε ένα κράτος μέλος. Με γνώμονα την έκθεση αυτή σύμφωνα με άρθρο 104 παράγραφος 3 της συνθήκης για την ίδρυση της Ευρωπαϊκής Κοινότητας, που έγινε άρθρο 126 παράγραφος 3 της συνθήκης για τη λειτουργία της Ευρωπαϊκής Ένωσης και λαμβάνοντας υπόψη τη γνώμη της Οικονομικής και Δημοσιονομικής Επιτροπής σύμφωνα με το άρθρο 104 παράγραφος 4 της συνθήκης για την ίδρυση της Ευρωπαϊκής Κοινότητας που έγινε άρθρο 126 παράγραφος 4 της συνθήκης για την ίδρυση της Ευρωπαϊκής Ένωσης, η Επιτροπή κατέληξε στο συμπέρασμα ότι στην Σλοβενία υπάρχει υπερβολικό έλλειμμα. Ως εκ τούτου, η Επιτροπή απηύθυνε σχετική γνώμη στο Συμβούλιο όσον αφορά την Σλοβενία στις 11 Νοεμβρίου 2009 (3).

               (6)

               Το άρθρο 126 παράγραφος 6 της συνθήκης για τη λειτουργία της Ευρωπαϊκής Ένωσης ορίζει ότι το Συμβούλιο πρέπει να λάβει υπόψη τυχόν παρατηρήσεις του οικείου κράτους μέλους πριν να αποφασίσει, μετά από συνολική εκτίμηση, αν υφίσταται υπερβολικό έλλειμμα. Στην περίπτωση της Σλοβενίας, η συνολική αυτή εκτίμηση οδηγεί στα συμπεράσματα της παρούσας απόφασης.

               (7)

               Σύμφωνα με τα στοιχεία που κοινοποίησαν οι σλοβενικές αρχές τον Οκτώβριο του 2009, το δημόσιο έλλειμμα στη Σλοβενία προβλέπεται ότι θα ανέλθει στο 5,9 % του ΑΕΠ το 2009, υπερβαίνοντας συνεπώς υψηλότερο στην τιμή αναφοράς του 3 % του ΑΕΠ χωρίς να την πλησιάζει. Η προβλεπόμενη υπέρβαση της τιμής αναφοράς μπορεί να χαρακτηρισθεί ως έκτακτη κατά την έννοια της συνθήκης και του συμφώνου Σταθερότητας και Ανάπτυξης. Συγκεκριμένα, οφείλεται, μεταξύ άλλων, σε σοβαρή επιδείνωση των οικονομικών συνθηκών κατά την έννοια της συνθήκης και του συμφώνου Σταθερότητας και Ανάπτυξης. Η αύξηση του πραγματικού ΑΕΠ, που υποδιπλασιάστηκε μεταξύ 2007 και 2008, προβλέπεται ότι θα είναι έντονα αρνητική το 2009 (– 7,4 %) σύμφωνα με τις φθινοπωρινές προβλέψεις του 2009 των υπηρεσιών της Επιτροπής. Παρόλο που τα δημοσιονομικά αποτελέσματα της Σλοβενίας ήταν καλά κατά το πρόσφατο παρελθόν, όταν οι οικονομικές συνθήκες ήταν ακόμη ευνοϊκές, χάρις σε αύξηση των εσόδων μεγαλύτερη από εκείνη που είχε προβλεφθεί στον προϋπολογισμό, η εκτέλεση του προϋπολογισμού χαρακτηρίστηκε από υπερβάσεις των δαπανών. Επιπλέον, η προβλεπόμενη υπέρβαση της τιμής αναφοράς δεν μπορεί να θεωρηθεί προσωρινή δεδομένου ότι, σύμφωνα με τις φθινοπωρινές προβλέψεις του 2009 των υπηρεσιών της Επιτροπής, το έλλειμμα θα διευρυνθεί από 6,3 % του ΑΕΠ το 2009 σε περίπου 7 % του ΑΕΠ το 2011, με την παραδοχή ότι δεν θα υπάρξει αλλαγή πολιτικής, ενώ το πραγματικό ΑΕΠ προβλέπεται να επανεμφανίσει ελαφρώς θετικούς ρυθμούς αύξησης. Η παραδοχή αυτή λαμβάνει υπόψη το γεγονός ότι, σύμφωνα με τα κυβερνητικά σχέδια, τα περισσότερα μέτρα έκτακτου χαρακτήρα που συνδέονται με την κρίση, βάσει του ευρωπαϊκού σχεδίου για την ανάκαμψη της οικονομίας, και που αντιστοιχούν σε περίπου 1¼ % του ΑΕΠ το 2009, θα καταργηθούν σταδιακά το 2010 και το 2011. Το κριτήριο του ελλείμματος που ορίζει η συνθήκη δεν ικανοποιείται.

               (8)

               Σύμφωνα με τα στοιχεία που κοινοποίησαν οι σλοβενικές αρχές τον Οκτώβριο του 2009, το ακαθάριστο χρέος της γενικής κυβέρνησης παραμένει πολύ κάτω της τιμής αναφοράς του 60 % του ΑΕΠ και προβλέπεται να ανέλθει στο 34,2 % του ΑΕΠ το 2009. Σύμφωνα με τις φθινοπωρινές προβλέψεις των υπηρεσιών της Επιτροπής του 2009, ο δείκτης του χρέους, με την παραδοχή ότι δεν θα υπάρξει αλλαγή πολιτικής, πρόκειται να αυξηθεί περαιτέρω σε περίπου 48 % του ΑΕΠ μέχρι το 2011.

               (9)

               Σύμφωνα με το άρθρο 2 παράγραφος 4 του κανονισμού (ΕΚ) αριθ. 1467/97 οι «σχετικοί παράγοντες» μπορούν να ληφθούν υπόψη στη διαδικασία που οδηγεί στην έκδοση απόφασης του Συμβουλίου σχετικά με την ύπαρξη υπερβολικού ελλείμματος, σύμφωνα με το άρθρο 126 παράγραφος 6 της συμφωνίας για τη λειτουργία της Ευρωπαϊκής Ένωσης μόνον εφόσον πληρούται πλήρως η διπλή προϋπόθεση — δηλαδή ότι το έλλειμμα παραμένει κοντά στην τιμή αναφοράς και η υπέρβαση της τιμής αναφοράς είναι προσωρινή. Στην περίπτωση της Σλοβενίας αυτή η διπλή προϋπόθεση δεν ικανοποιείται. Κατά συνέπεια, δεν λαμβάνονται υπόψη σχετικοί παράγοντες στη διαδικασία που οδηγεί στην παρούσα απόφαση,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Από συνολική εκτίμηση συνάγεται ότι στη Σλοβενία υφίσταται υπερβολικό έλλειμμα.
   Άρθρο 2
   Η παρούσα απόφαση απευθύνεται στη Δημοκρατία της Σλοβενίας.

      Βρυξέλλες, 19 Ιανουαρίου 2010.

            Για το Συμβούλιο

            H Πρόεδρος

         E. SALGADO

      (1)  ΕΕ L 209 της 2.8.1997, σ. 6.

      (2)  ΕΕ L 145 της 10.6.2009, σ. 1.

      (3)  Όλα τα σχετικά με τη ΔΥΕ έγγραφα για τη Σλοβενία διατίθενται στη διεύθυνση: http://ec.europa.eu/economy_finance/netstartsearch/pdfsearch/pdf.cfm?mode = _m2


title: Απόφαση 2011/499/ΚΕΠΠΑ του Συμβουλίου, της 1ης Αυγούστου 2011 , για την τροποποίηση και την παράταση της απόφασης 2010/450/ΚΕΠΠΑ για τον διορισμό του ειδικού εντεταλμένου της Ευρωπαϊκής Ένωσης για το Σουδάν

text:
               11.8.2011

               EL

               Επίσημη Εφημερίδα της Ευρωπαϊκής Ένωσης

               L 206/50

         ΑΠΌΦΑΣΗ 2011/499/ΚΕΠΠΑ ΤΟΥ ΣΥΜΒΟΥΛΊΟΥ
   της 1ης Αυγούστου 2011
   για την τροποποίηση και την παράταση της απόφασης 2010/450/ΚΕΠΠΑ για τον διορισμό του ειδικού εντεταλμένου της Ευρωπαϊκής Ένωσης για το Σουδάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 11 Αυγούστου 2010, το Συμβούλιο εξέδωσε την απόφαση 2010/450/ΚΕΠΠΑ (1) για τον διορισμό της κ. Rosalind MARSDEN ως ειδικής εντεταλμένης της Ευρωπαϊκής Ένωσης («ΕΕΕΕ») για το Σουδάν από την 1η Σεπτεμβρίου 2010 έως τις 31 Αυγούστου 2011.

               (2)

               Στις 9 Ιουλίου 2011, η Δημοκρατία του Νότιου Σουδάν ανακήρυξε την ανεξαρτησία της και στο εξής η ΕΕΕΕ καλύπτει δύο ανεξάρτητες χώρες.

               (3)

               Η κ. Rosalind MARSDEN θα πρέπει να διοριστεί ΕΕΕΕ για τη Δημοκρατία του Σουδάν και τη Δημοκρατία του Νότιου Σουδάν από την 9η Ιουλίου 2011 έως τις 30 Ιουνίου 2012. Η απόφαση 2010/450/ΚΕΠΠΑ θα πρέπει επομένως να τροποποιηθεί και να παραταθεί.

               (4)

               Η ΕΕΕΕ θα εκτελέσει την εντολή της στο πλαίσιο μιας κατάστασης η οποία ενδέχεται να επιδεινωθεί και η οποία θα μπορούσε να δυσχεράνει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/450/ΚΕΠΠΑ τροποποιείται ως εξής:

               1)

               Ο τίτλος αντικαθίσταται από το ακόλουθο κείμενο:

               2)

               Τα άρθρα 1, 2 και 3 αντικαθίστανται από το ακόλουθο κείμενο:
               «Άρθρο 1
               Ειδικός εντεταλμένος της Ευρωπαϊκής Ένωσης
               Η κ. Rosalind MARSDEN διορίζεται ειδική εντεταλμένη της Ευρωπαϊκής Ένωσης (“ΕΕΕΕ”) για τη Δημοκρατία του Σουδάν (“Σουδάν”) και τη Δημοκρατία του Νότιου Σουδάν (“Νότιο Σουδάν”) από την 9η Ιουλίου 2011 έως τις 30 Ιουνίου 2012. Η θητεία της ΕΕΕΕ μπορεί να τερματιστεί νωρίτερα, εάν το αποφασίσει το Συμβούλιο, με σύσταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας (“ΥΕ”).
               Άρθρο 2
               Στόχοι πολιτικής
               Η εντολή της ΕΕΕΕ βασίζεται στους στόχους πολιτικής της Ευρωπαϊκής Ένωσης (“ΕΕ” ή “Ένωση”) σχετικά με το Σουδάν και το Νότιο Σουδάν, σε συνεργασία με τα εμπλεκόμενα μέρη στο Σουδάν, την Αφρικανική Ένωση (“ΑΕ”) και τα Ηνωμένα Έθνη (“ΗΕ”) και άλλους εθνικούς, περιφερειακούς και διεθνείς παράγοντες, ώστε να επιτευχθεί ειρηνική συνύπαρξη ανάμεσα στο Σουδάν και το Νότιο Σουδάν μετά τη λήξη της συνολικής ειρηνευτικής συμφωνίας (“ΣΕΣ”) και την ανακήρυξη της ανεξαρτησίας του Νότιου Σουδάν στις 9 Ιουλίου 2011. Στους στόχους πολιτικής της Ένωσης περιλαμβάνονται η ενεργή συμβολή στην επίλυση τυχόν εκκρεμών ζητημάτων σχετικών με τη ΣΕΣ και μετά τη λήξη αυτής, καθώς και η βοήθεια προς τα μέρη ώστε να εφαρμόσουν τα συμφωνηθέντα, η υποστήριξη των προσπαθειών να σταθεροποιηθεί η ευαίσθητη μεθοριακή περιοχή Βορρά-Νότου, η προαγωγή της οικοδόμησης θεσμών και η ενίσχυση της σταθερότητας, της ασφάλειας και της ανάπτυξης στο Νότιο Σουδάν, η διευκόλυνση της πολιτικής λύσης στη σύγκρουση στο Νταρφούρ, η προώθηση της δημοκρατικής διακυβέρνησης, της υποχρέωσης λογοδοσίας και του σεβασμού των ανθρώπινων δικαιωμάτων, συμπεριλαμβανομένης της συνεργασίας με το Διεθνές Ποινικό Δικαστήριο, η διατήρηση της ανάμειξης στο ανατολικό Σουδάν και η βελτίωση της πρόσβασης της ανθρωπιστικής βοήθειας σε ολόκληρο το Σουδάν και το Νότιο Σουδάν.
               Επιπροσθέτως, η εντολή της ΕΕΕΕ βασίζεται στον στόχο πολιτικής της Ένωσης να συμβάλει στον μετριασμό και την εξάλειψη των απειλών για τη σταθερότητα του Νότιου Σουδάν και της ευρύτερης περιοχής που αντιπροσωπεύει ο Αντιστασιακός Στρατός του Κυρίου (“LRA”).
               Άρθρο 3
               Εντολή
               1.   Για την εκπλήρωση των στόχων πολιτικής, η εντολή της ΕΕΕΕ συνίσταται στα εξής:

                           α)

                           επαφές με την κυβέρνηση του Σουδάν, την κυβέρνηση του Νότιου Σουδάν, τα πολιτικά κόμματα του Σουδάν και του Νότιου Σουδάν, τα ένοπλα κινήματα στο Νταρφούρ, την κοινωνία των πολιτών και μη κυβερνητικές οργανώσεις, με στόχο την εκπλήρωση των στόχων πολιτικής της Ένωσης·

                           β)

                           διατήρηση στενής συνεργασίας με τα ΗΕ, την ΑΕ και ιδιαίτερα την Ομάδα υψηλού επιπέδου της ΑΕ για το Σουδάν (“ΑUHIP”), τον Σύνδεσμο Αραβικών Κρατών, τη Διακυβερνητική Αρχή για την Ανάπτυξη και άλλους σημαντικούς περιφερειακούς και διεθνείς παράγοντες, συμπεριλαμβανομένου του ειδικού απεσταλμένου των ΗΠΑ·

                           γ)

                           συμμετοχή σε σχετικά διεθνή και δημόσια φόρουμ, προκειμένου να προωθηθούν οι στόχοι πολιτικής της Ένωσης και η συνεκτικότητα των διεθνών προσπαθειών προς το Σουδάν·

                           δ)

                           συμβολή στις διεθνείς προσπάθειες για τη διευκόλυνση μιας συνολικής και χωρίς διαχωρισμούς ειρηνευτικής συμφωνίας για το Νταρφούρ, η οποία θα αντέξει στον χρόνο, σε στενή συνεργασία με τον ΟΗΕ, την ΑΕ, τις κυβερνήσεις του Κατάρ και άλλους διεθνείς παράγοντες·

                           ε)

                           προώθηση του σεβασμού για τα ανθρώπινα δικαιώματα με τη διατήρηση τακτικών επαφών με τις σχετικές αρχές στο Σουδάν και το Νότιο Σουδάν, το Γραφείο του Εισαγγελέως του Διεθνούς Ποινικού Δικαστηρίου, το Γραφείο του Ύπατου Αρμοστή για τα Ανθρώπινα Δικαιώματα και τους παρατηρητές για τα ανθρώπινα δικαιώματα που αναπτύσσουν δράση στην περιοχή·

                           στ)

                           συμβολή στην υλοποίηση της πολιτικής της Ένωσης για τα ανθρώπινα δικαιώματα, συμπεριλαμβανομένων των κατευθυντήριων γραμμών της Ένωσης για τα ανθρώπινα δικαιώματα, ιδίως των κατευθυντήριων γραμμών της ΕΕ σχετικά με τα παιδιά και τις ένοπλες συγκρούσεις, καθώς και για τη βία κατά γυναικών και κοριτσιών και την καταπολέμηση κάθε μορφής διακρίσεων εναντίον τους, και της πολιτικής της Ένωσης όσον αφορά την απόφαση 1325 (2000) του Συμβουλίου Ασφαλείας των ΗΕ (“ΑΣΑΗΕ”) για τις γυναίκες, την ειρήνη και την ασφάλεια, μεταξύ άλλων παρακολουθώντας και υποβάλλοντας εκθέσεις για τις εξελίξεις σε αυτόν τον τομέα και διατυπώνοντας σχετικές συστάσεις·

                           ζ)

                           ενεργή συμβολή στην υλοποίηση μιας συνολικής προσέγγισης της Ένωσης στο θέμα του Σουδάν και του Νότιου Σουδάν κατόπιν όσων συμφωνήθηκαν στο Συμβούλιο Εξωτερικών Υποθέσεων της 20ής Ιουνίου 2011·

                           η)

                           επισκόπηση και συντονισμός της συνεργασίας της Ένωσης με όλους τους σχετικούς παράγοντες, προκειμένου να υποστηριχθούν οι προσπάθειες για τον μετριασμό και την εξάλειψη της απειλής προς τον άμαχο πληθυσμό και τη σταθερότητα στο Νότιο Σουδάν και την ευρύτερη περιοχή την οποία αποτελεί ο LRA.

                     2.   Για την εκπλήρωση της εντολής της, η ΕΕΕΕ, μεταξύ άλλων:

                           α)

                           συμβουλεύει και υποβάλλει εκθέσεις για τον καθορισμό των θέσεων της Ένωσης στα διεθνή φόρουμ, ούτως ώστε να προωθήσει ενεργά και να ενισχύσει μια συνεκτική πολιτική προσέγγιση της Ένωσης όσον αφορά το θέμα του Σουδάν και του Νότιου Σουδάν·

                           β)

                           έχει την εποπτεία όλων των δραστηριοτήτων της Ένωσης και συνεργάζεται στενά με τις αντιπροσωπείες της Ένωσης στο Χαρτούμ και στην Juba, καθώς και τις αντιπροσωπείες της Ένωσης στην ΑΕ στην Αντίς Αμπέμπα και στον ΟΗΕ στη Νέα Υόρκη·

                           γ)

                           συμβάλλει στην πολιτική διαδικασία και τις δραστηριότητες που σχετίζονται με την επίλυση τυχόν εκκρεμών ζητημάτων σχετικών με τη ΣΕΣ και μετά τη λήξη αυτής και βοηθά τα μέρη ώστε να εφαρμόσουν τα συμφωνηθέντα, καθώς και υποστηρίζει τις προσπάθειες για την οικοδόμηση θεσμών στο Νότιο Σουδάν·

                           δ)

                           συμβάλλει στην υλοποίηση της πολιτικής της Ένωσης για τα ανθρώπινα δικαιώματα, συμπεριλαμβανομένων των κατευθυντήριων γραμμών της Ένωσης για τα ανθρώπινα δικαιώματα, ιδίως των κατευθυντήριων γραμμών της ΕΕ σχετικά με τα παιδιά και τις ένοπλες συγκρούσεις, καθώς και για τη βία κατά γυναικών και κοριτσιών και την καταπολέμηση κάθε μορφής διακρίσεων εναντίον τους, και την πολιτική της Ένωσης όσον αφορά την ΑΣΑΗΕ 1325 (2000) για τις γυναίκες, την ειρήνη και την ασφάλεια, μεταξύ άλλων παρακολουθώντας και υποβάλλοντας εκθέσεις για τις εξελίξεις σε αυτόν τον τομέα, και

                           ε)

                           παρακολουθεί την τήρηση των σχετικών ΑΣΑΗΕ από τα εμπλεκόμενα μέρη στο Σουδάν και το Νότιο Σουδάν, κυρίως των ΑΣΑΗΕ 1556 (2004), 1564 (2004), 1590 (2005), 1591 (2005), 1593 (2005), 1612 (2005), 1663 (2006), 1672 (2006), 1679 (2006), 1769 (2007), 1778 (2007), 1881 (2009), 1882 (2009), 1891 (2009) και 1919 (2010), και υποβάλλει σχετική έκθεση.».

               3)

               Στο άρθρο 4 προστίθεται η ακόλουθη παράγραφος:
               «3.   Η ΕΕΕΕ εργάζεται σε στενό συντονισμό με την Ευρωπαϊκή Υπηρεσία Εξωτερικής Δράσης (“ΕΥΕΔ”).».

               4)

               Το άρθρο 5 παράγραφος 1 αντικαθίσταται από το ακόλουθο κείμενο:
               «1.   Το ποσό δημοσιονομικής αναφοράς των 1 820 000 ευρώ αυξάνεται κατά 955 000 ευρώ, ώστε να καλύψει τις δαπάνες που απορρέουν από την εντολή της ΕΕΕΕ για την περίοδο από την 1η Σεπτεμβρίου 2010 έως τις 30 Ιουνίου 2012.».

               5)

               Το άρθρο 6 αντικαθίσταται από το ακόλουθο κείμενο:
               «Άρθρο 6
               Σύσταση και σύνθεση της ομάδας
               1.   Εντός των ορίων της εντολής καθηκόντων της και των αντίστοιχων διαθέσιμων οικονομικών μέσων, η ΕΕΕΕ είναι υπεύθυνη για τη σύσταση της ομάδας της. Η ομάδα διαθέτει την εμπειρογνωμοσύνη σε ειδικά ζητήματα πολιτικής που απαιτεί η εντολή. Η ΕΕΕΕ ενημερώνει το Συμβούλιο και την Επιτροπή τάχιστα για τη σύνθεση της ομάδας της.
               2.   Τα κράτη μέλη, τα θεσμικά όργανα της Ένωσης και η ΕΥΕΔ δύνανται να προτείνουν την απόσπαση προσωπικού στην υπηρεσία της ΕΕΕΕ. Οι αποδοχές του αποσπασμένου από κράτος μέλος ή από θεσμικό όργανο της Ένωσης προσωπικού στην ΕΕΕΕ καλύπτονται από το κράτος μέλος, το σχετικό θεσμικό όργανο της Ένωσης ή την ΕΥΕΔ αντιστοίχως. Οι εμπειρογνώμονες που αποσπώνται από κράτη μέλη στα θεσμικά όργανα της Ένωσης ή στην ΕΥΕΔ μπορούν επίσης να τοποθετηθούν στην υπηρεσία της ΕΕΕΕ. Το συμβασιούχο διεθνές προσωπικό πρέπει να έχει την ιθαγένεια κράτους μέλους.
               3.   Όλο το αποσπασμένο προσωπικό τελεί υπό τη διοικητική εξουσία του αποστέλλοντος κράτους μέλους, του θεσμικού οργάνου της Ένωσης ή της ΕΥΕΔ και ασκεί τα καθήκοντά του και ενεργεί προς το συμφέρον της εντολής καθηκόντων της ΕΕΕΕ.
               4.   Γραφεία της ΕΕΕΕ διατηρούνται στις Βρυξέλλες, στο Χαρτούμ και στην Juba, με το απαραίτητο πολιτικό και διοικητικό προσωπικό και προσωπικό υλικοτεχνικής υποστήριξης.».

               6)

               Το άρθρο 8 αντικαθίσταται από το ακόλουθο κείμενο:
               «Άρθρο 8
               Ασφάλεια των διαβαθμισμένων πληροφοριών της ΕΕ
               Η ΕΕΕΕ και το προσωπικό της ομάδας της τηρούν τις αρχές ασφαλείας και τις στοιχειώδεις προδιαγραφές που θεσπίζονται με την απόφαση 2011/292/ΕΕ του Συμβουλίου, της 31ης Μαρτίου 2011, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (2).

               7)

               Το άρθρο 10 αντικαθίσταται από το ακόλουθο κείμενο:
               «Άρθρο 10
               Ασφάλεια
               Σύμφωνα με την πολιτική της Ένωσης σχετικά με την ασφάλεια του προσωπικού που εκτελεί επιχειρησιακά καθήκοντα εκτός της Ένωσης δυνάμει του τίτλου V της Συνθήκης, η ΕΕΕΕ λαμβάνει κάθε ευλόγως εφαρμόσιμο μέτρο, σε συμφωνία με την εντολή της και με την κατάσταση της ασφάλειας στη γεωγραφική περιοχή που υπάγεται στην αρμοδιότητά της, για την ασφάλεια του συνόλου του προσωπικού υπό την άμεση εξουσία της, κυρίως δε:

                           α)

                           καταρτίζει σχέδιο ασφαλείας για τη συγκεκριμένη αποστολή, το οποίο περιλαμβάνει ειδικά μέτρα ασφαλείας της αποστολής από υλική, οργανωτική και διαδικαστική άποψη, διέπει τη διαχείριση της ασφάλειας κινήσεων του προσωπικού προς τον τόπο αποστολής και εντός αυτού, καθώς και τη διαχείριση συμβάντων που αφορούν την ασφάλεια, και περιλαμβάνει σχέδιο έκτακτης ανάγκης και εκκένωσης της αποστολής·

                           β)

                           εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στον τόπο αποστολής·

                           γ)

                           μεριμνά ώστε όλα τα μέλη της ομάδας της που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, να έχουν λάβει την κατάλληλη κατάρτιση όσον αφορά την ασφάλεια προτού ή μόλις φθάσουν στον τόπο αποστολής τους, με βάση τις διαβαθμίσεις κινδύνου που ορίζονται για τον τόπο αποστολής·

                           δ)

                           μεριμνά για την εφαρμογή όλων των συμφωνημένων συστάσεων που έχουν διατυπωθεί στα πλαίσια των τακτικών αξιολογήσεων ασφαλείας και υποβάλλει γραπτές εκθέσεις για την εφαρμογή τους και για άλλα ζητήματα ασφάλειας στο πλαίσιο των ενδιάμεσων εκθέσεων και των εκθέσεων σχετικά με την εκτέλεση της εντολής στο Συμβούλιο, στον ΥΕ και στην Επιτροπή.».

               8)

               Το άρθρο 11 παράγραφος 2 αντικαθίσταται από το ακόλουθο κείμενο:
               «2.   Η ΕΕΕΕ υποβάλλει τακτικά έκθεση στην ΕΠΑ σχετικά με την κατάσταση στο Νταρφούρ και την κατάσταση στο Σουδάν και το Νότιο Σουδάν.».

               9)

               Το άρθρο 12 παράγραφος 2 αντικαθίσταται από το ακόλουθο κείμενο:
               «2.   Επιτόπου, διατηρείται στενή επαφή με τους αρχηγούς αντιπροσωπειών της Ένωσης, μεταξύ άλλων στο Χαρτούμ, την Juba, την Αντίς Αμπέμπα και τη Νέα Υόρκη, και τους αρχηγούς αποστολής των κρατών μελών. Καταβάλλουν κάθε δυνατή προσπάθεια προκειμένου να συνδράμουν την ΕΕΕΕ στην εκπλήρωση της εντολής. Η ΕΕΕΕ συνεργάζεται επίσης επιτόπου με άλλους διεθνείς και περιφερειακούς παράγοντες.».

               10)

               Το άρθρο 13 αντικαθίσταται από το ακόλουθο κείμενο:
               «Άρθρο 13
               Επανεξέταση
               Η εφαρμογή της παρούσας απόφασης και η συνοχή της με άλλες συμβολές της Ευρωπαϊκής Ένωσης στην περιοχή υπόκεινται σε τακτική επανεξέταση. Η ΕΕΕΕ υποβάλλει στο Συμβούλιο, στον ΥΕ και στην Επιτροπή έκθεση προόδου πριν από τα τέλη Ιανουαρίου του 2012 και συγκεφαλαιωτική έκθεση για την εκτέλεση της εντολής κατά τη λήξη της.».

         Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.
   Εφαρμόζεται από την 9η Ιουλίου 2011.

      Βρυξέλλες, 1 Αυγούστου 2011.

            Για το Συμβούλιο

            Ο Πρόεδρος

         M. DOWGIELEWICZ

      (1)  ΕΕ L 211 της 12.8.2010, σ. 42.

      (2)  ΕΕ L 141 της 27.5.2011, σ. 17.».


Avis juridique important

|

32001D0786

2001/786/ΕΚ,ΕΚΑΧ,Ευρατόμ: Απόφαση του Συμβουλίου, της 8ης Νοεμβρίου 2001, για το διορισμό ενός μέλους του Ελεγκτικού Συνεδρίου

Επίσημη Εφημερίδα αριθ. L 295 της 13/11/2001 σ. 0021 - 0021

Απόφαση του Συμβουλίουτης 8ης Νοεμβρίου 2001για το διορισμό ενός μέλους του Ελεγκτικού Συνεδρίου(2001/786/ΕΚ, ΕΚΑΧ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 247 παράγραφος 6,τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 45 Β παράγραφος 6,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 160 Β παράγραφος 6,τη γνώμη του Ευρωπαϊκού Κοινοβουλίου(1),Εκτιμώντας τα ακόλουθα:(1) Ο κ. Jan Ο KARLSSON, μέλος του Ελεγκτικού Συνεδρίου, υπέβαλε παραίτηση, η οποία ισχύει από τις 31 Δεκεμβρίου 2001.(2) Επομένως πρέπει να αντικατασταθεί για το υπόλοιπο της θητείας του,ΑΠΟΦΑΣΙΖΕΙ:Άρθρο 1Ο κ. Lars TOBISSON διορίζεται μέλος του Ελεγκτικού Συνεδρίου από την 1η Ιανουαρίου 2002 μέχρι τις 28 Φεβρουαρίου 2006.Άρθρο 2Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 8 Νοεμβρίου 2001.Για το ΣυμβούλιοΟ ΠρόεδροςE. Boutmans(1) Γνώμη που διατυπώθηκε στις 23 Οκτωβρίου 2001 (δεν έχει ακόμα δημοσιευθεί στην Επίσημη Εφημερίδα).